حکومەتی هەرێم وەڵامی وەزارەتی دەرەوەی ئەمریکای دایەوە\nدیندار زێباری ڕێکخەری ڕاسپاردە نێودەوڵەتیەکان لە حکومەتی هەرێم\nڕێکخەری ڕاسپاردە نێودەوڵەتیەکان لە حکومەتی ھەرێم، وەڵامی ڕاپۆرتێکی وەزارەتی دەرەوەی ئەمریکای دایەوە و ڕایگەیاند،ساغکردنەوەی تۆمەت لەسەر هەرێم پێشینەی ھەڵسەنگاندنی رێکخراوە نێودەوڵەتییەکانە و وەزارەتی دەرەوەی ئەمریکا پشتیان پێدەبەستێت نەوەک خۆی بەدواداچونی بۆ بکات.\nلە ڕاگەیەنراوێکدا دیندار زێباری ئاماژەی بۆ ئەوەکردووە، ھێزەکانی ئاسایش و پێشمەرگە ئەشکەنجەی خەڵکیاننەداوە و مامەڵەی نامرۆڤانەیان لەگەڵ کەسدا نەکردووە و سوکایەتیان پێنەکردوون.\nوتیشی، تا ئێستا ھیچ حاڵەتێک تۆمارنەکراوە کە ئاسایش بەندکراوێکی لابێت و ڕەتیبکاتەوە ڕێکخراوەکان چاویان پێی بکەوێت.\nدیندار زێبارى ڕاشیگەیاند، ئاڕاستەکردن و ساغکردنەوەی تۆمەت لەسەر هەرێم بەبێ بوونی سەرچاوەیەکی باوەڕپێکراو پێشینەی ھەڵسەنگاندنی رێکخراوە نێودەوڵەتییەکانە و وەزارەتی دەرەوەی ئەمریکا پشتیان پێدەبەستێت نەوەک خۆی بەدواداچونی بۆ بکات.\nڕێکخەری ڕاسپاردە نێودەوڵەتییەکان دەشڵێت، لە ھەرێمدا ھیچ ڕۆژنامەنووسێک دەستگیرناکرێت بەبێ بڕیاری دادگا و ڕەزامەندی سەندیکای رۆژنامەنووسان، بەڵام ئەوە لە کاتێکدایە کە تا ئێستا چەندین ڕۆژنامەنووس بەبێ فەرمانی دادوەر دەستگیرکراون.\nڕۆژی ١٣ی ئازاری ئەمساڵ وەزارەتی دەرەوەی ئەمریکا ڕاپۆرتی ساڵانەی خۆی سەبارەت بە رەوشی مافەکانی مرۆڤ لە جیھان بڵاوکردەوە، کە بەشێکی ڕاپۆرتەکە تەرخانکراوە بە عێراق و ھەرێم و تێیدا رەخنە لە حکومەتی ھەرێم دەگرێت بەوەی لە ساڵی ٢٠١٨دا پێشێلکاری دژ بە مافەکانی مرۆڤ کردووە.


لە سنە كەسێك لە سێدارە درا – تۆڕی میدیایی خەڵک\n2020/12/31 - 9:20 AM\nحوكمی سێدارەی بەندكراوێكی خەڵكی سەوڵاوا كە بە تۆمەتی كوشتنی ئەنقەست ئەو حوكمەی بە سەردا سەپابوو، لە بەندیخانەی سنە جێبەجێ كرا.\nبەگوێرەی ڕاپۆرتی گەیشتوو بە ڕێكخراوی مافی مرۆڤی هەنگاو، بەرەبەیانی ڕۆژی چوارشەممە حوكمی سێدارەی ”مستەفای سەیفی“ تەمەن ٢٨ ساڵ و خەڵكی گوندی وێژنانی سەوڵاوا لە بەندیخانەی ناوەندیی سنە جێبەجێ كرا.\nناوبراو ڕۆژی یەكشەممە بە مەبەستی جێبەجێ كرانی حوكمەكەی بۆ ژووری تاكەكەسی گوازرابوویەوە.\nعەتا سەیفی باوكی مستەفا، لە لێدوانێكدا بۆ هەنگاو هەواڵەكەی پشتڕاست كردەوە و ڕایگەیاند كە بنەماڵەی كوژراوەكە حازر نەبوون كە لە كوڕەكەمان خۆش بن. بنەماڵەی كوژراوەكە داوای بڕی ٣ میلیارد تمەن پارەیان كردووە كە بنەماڵەی سەیفی نەیانتوانیوە ئەو بڕە پارەیە دابین بكەن.\nپێشتر ئەو بەندكراوە كوردە جارێكی دیكە بە مەبەستی جێبەجێ كرانی سزای سێدارە ڕەوانەی ژووری تاكەكەسی بەندیخانە كرابوو، بەڵام بنەماڵەی كوژراوەكە لە بری دابین كردنی بڕی ٣ میلیارد تمەن بۆ سێ مانگ مۆڵەتیان بە بنەماڵەی مستەفا دابوو و جێبەجێ كرانی سزاكەیان دواخستبوو.\nهێرش بۆ سەر عەین عیسا بەردەوامە


14/06/2020 339 جار خوێنراوەتەوە\nئێمە ھەمیشە وەکو پزیشک ئامۆژگاری خەڵک دەکەین کە گرنگی بدات بە کات و ماوەی خەوتن و پشوو بۆ کەم کردنەوەی ئازاری جومگە ، وکەمکردنەوەی سترێس.\nبەڵام لە ڕاستیدا توێژینەوە تازەکان سەلماندوویانە زیادەڕەویش لە نووستن دا لە و کاتژمێرەی بۆی دانراوە زیاتر دەبێتە ھۆی زیادکردنی مەترسی نەخۆشیەکانی دڵ و مردنی کتوپڕ.\nتوێژینەوە تازەکان دەڵێن بەپێی ئەو داتایانەی کە لە ١١٧٠٠کەسی کامڵ لەنێوان تەمەنی ٣٥- ٧٠ ساڵی لە ٢١ ووڵاتی جیاواز بۆ ماوەی ھەشت ساڵ خراونەتە ژێر چاودێری ، بەپێی ڕاپۆرتێکی (CNN) بینراوە :\nڕێژەی مەترسی نەخۆشیەکانی دڵ وەک ( توشبوون بە جەڵتەی مێشک ، گەورەبوونی دڵ ، مردنی کتوپڕ ) ، ڕێژەکەی( ٧.٨ کەس بووە لە ١٠٠٠ )کەس لە وکەسانەی بڕی پێویست (٦-٨ کاتژمێر ) خەووتون ، بەبەراوورد بەو کەسانەی کە (٨-٩کاتژمێر ) خەووتوون کەڕێژەکە زیادی کردووە بۆ (٨.٤ کەس لە ١٠٠٠ کەس ) دا واتە لە ٥٪ زیادی کردووە ، ئەو کەسانەی بۆ ماوەی (٩-١٠کاتژمێر ) خەووتون ڕێژەکە زیادی کردووە بۆ (١٠.٤ کەس لە ١٠٠٠کەس ) دا واتە بەڕێژەی ١٧٪ زیادی کردووە ، بەڵام بینراوە ئەوانەی لە ١٠ کاتژمێر زیاتر دەخەون ڕێژەکە زیادی کردووە بۆ (١٤.٨ کەس لە ١٠٠٠ کەس) دا واتە لە ٤١٪ زیادی کردوو...\nبەھەمان شێوە بینراوە ئەو کەسانەی کە لە ٦ کاتژمێر کەمتر دەخەون مەترسی زیادکردنی ئەو کێشانە (٩.٤ کەس بووە لە ١٠٠٠ کەس دا ) واتە بەڕێژەی لە ٩٪ زیادی کردووە .\nزۆر لەتوێژینەوەکان دەڵێن لەوانەیە ھۆکارەکە ئەوە بێت کەڕێژەی نەخۆشی و مردن لەم جۆرە کەسانەدا زیایی کردووە لەبەرئەوەی ئەم کەسانە لەوانەیە خۆیان کێشەی تەندروستی بەردەوامیان ھەبێت بۆ تووشی خەوزڕاندن دەبن .\nھەمان توێژینەوە دەڵێت ، خەوتنی زۆر لەرۆژدا مەترسی زیادکردنی جەڵتەی دڵ و مێشک لەو کەسانەدا زیاد دەکات کە لەشەو یشدا زیاتر لە ٦ کاتژمێر دەخەون ، نەک لەوانەی کە لە ٦ کاتژمێر کەمتر .\nبۆیە پابەندبوون بەوەی کە لەکاتی خۆیدا و بۆ ماوەی (٦-٨ ) کاتژمێر نو ستن باشترین ڕێگایە بۆ پاراستنی تەندروستیمان ، توێژینەوەکان دەڵێن سەرخە شکاندنێکی کەم لە ڕۆژدا بۆ ماوەی ٢٠ خولەک تا نیو کاتژمێر سوودی خۆی ھەیە .\nسوودەکانی سەرخەو شکاندن لە نیوەڕواندا :\n١-ووزەت زیاتر پێ ئەبەخشێت\n٢-باری دەروونیت باشتر ئەکات\n٣-ووریا ترت ئەکات\n٤-توانای کارکردنت باشتر ئەکات\n٥-بیر کردنەوەت تیژ تر ئەکات و ترکیزت زیاد ئەکات .\n٦- کاردانەوەت بۆ شتەکان خێراتر ئەکات .\n٧-لابردنی ستریس و خەمۆکی\nدكتۆر ھەڤین کەمال شاە محمد\nئەندامی پڕۆفیشناڵی ئەکادیمیای ئەمریکی بۆ ئازار شکاندن\nدوای ٢٧ ساڵ زیندانیی بێتاوان دەرچوو، ئازاد کرا


ترەمپ سەردانی ئەفغانستان دەكات – تۆڕی میدیایی خەڵک\n2019/11/28 - 11:03 PM\nلوقمان غەفوور- ئاژانسەكانی ئەمریكا\nسەرلەبەیانی ئەمڕۆ ٢٨ ی نۆڤێمبەر بەكاتی واشنتۆن، دۆناڵد ترەمپ بە گەشتێكی چاوەڕواننەكراو گەیشتە بنكەی ھێزی ئاسمانی باگرام لە ئەفغانستان تا چەژنی سوپاسگوزاری لەگەڵ ھێزەكانی ئەمریكا بكاتەوە لەو وڵاتە.\nئەم سەردانەی سەرۆكی ئەمریكا دوای دوو مانگ لە ھەڵوێستی ترەمپ دێت بەرامبەری گفتوگۆكانی وڵاتەكەیی و تاڵیبان كە ترەمپ بڕیاری ڕاگرتنی دا بەھۆی تەقینەوەك لە كابول-ی پایتەختی ئەفغانستان كە بووە ھۆی كوژرانی ١٢كەس و لەنێویاندا سەربازێكی ئەمریكايی ھەبوو.\nئەم سەردانەی دۆناڵد ترەمپ دوای ئەوەش دێت كە دەیەوێت بەشێك لە سوپاكەی لە ئەفغانستان بكێشێتەوە، كە ئێستا ١٥٠٠٠ سەربازی ئەمریكایی و ھاوپەیمانانان لەوێ ماون.\nجێی ئاماژەیە، سەردانەكە جێگەی بڕوای كەس نەبووە بۆیە تەنانەت ئەو ٧ ڕۆژنامەنووسەش كە لەگەڵ ترەمپ بوون تا لەسەر خاكی ئەفغانستان دانەبەزیوون، پێیان نەوتراوە بەرەو كوێ دەچن و گەشتەكە لەژێر دۆخێكی ئەمنی تونددا بووە.\nھەفتەی پێشوو بە ھەمان شێوە مایك پێنسجێگری سەرۆكی ئەمریكا لە سەردانێكی چاوەڕوان نەكراودا گەیشتە عیراق و لەگەڵ ھێزەكانی ئەمریكا لە سەربازگەی عەین ئەسەد لە ئەنبار كۆبووەوە و دواتریش سەردانی بەرپرسە كوردەكانی كرد.\nئەفغانستانئەمریكائەنبارتاڵیباندۆناڵد ترەمپعەین ئەسەدعیراقكابولمایك پێنس\nئەمریكا كاروانێكی گەورەی سەربازی ڕەوانەی ڕۆژئاوای كوردستان دەكات


محەمەد تەیب تاهر\nهونەرمەندی گۆرانیبێژ محەمەد تەیب تاهر نەسراوە بە تەیبو لە شەرنخ باکوری کوردستان لە داێك بووە، بەڵام لەگەڵ خێزانی کۆچ دەکەن گۆندی تەل بەراز فوقانی ( تل خنزير فوقاني) ناوچەی کۆچەرات سەر بە ناوچەی دێريکا حەمكو (المالكية) لە رۆژئاوای کوردستان.\nکە منداڵ بوو حەزی لە گۆرانی کردووە لەکای منداڵید گۆرنی وەتووە لە ئاهەنگی گۆندەکان، گۆرانیبێژەکانی کۆن زۆرکاری تێ کردوە بەبێت بە گۆرانیبێژ لە وانە محەمەد عارف جەزراوی وعیسا بەرواری. لە سەرەتای سالانی حەفتاکان سەفەری لوبنان دەکات بۆ کاری هونەری لەگەڵ ژەنەر عەزەدین تمو، لە ساڵی ١٩٧٤ لەگەڵ عەزەدین تمو پەشداری شۆرشی کورد دەکان لە باشوری کوردستان وە تیپی شۆرش پێك دەهینن.\nپاش تێكچۆنی شۆرشی کورد لە ساڵی ١٩٧٥ محەمەد تەیب تاهر لەگەڵ عەزەدین تمو بۆ ئەروپا کۆچ دەکن. عەزەدین تمو دەروات بۆ شاری پاریس لە فەرنسا وە محەمەد تەیب تاهر بۆ ئەلمانیا، لە ساڵی ٢٠٠٥ دەگەرێتەو بۆ شاری دهۆكی باشوری کوردستان وە نێشتەچی دەبێت باشان واز لە کاری هۆنەری دەهێنێت.\nهونەرمەندی محەمەد تەیب تاهرچەند ئاهنگی لە لوبنان و ئیسرائیل بەشداری کردوە بۆیە بوی قەدغەبۆ لە رێژمی بەعسی سوری سەردانی خێزانەی و کەسوکاری بکات لە رۆژئاوی کوردستان.\nلە گۆرانیەکانی بەناوبانگ ( و بەشێکی.(canê semîra وە Wilo nemeşe èzîza وزۆری لە گۆرانی نیشتمانی و نەتەوەیی بۆ پشتگیری شۆرشی کورد.


كۆمەڵگا و بێوەفایی بێماڵی تراژیدیا نەتەوەییەكان | دەزگاى زارى کرمانجى\nپێناچێت هیچ كۆمەڵگایەك هێندەی كۆمەڵگای ئێمە بێ باك، بێ خەم و بێ وەفا بێت بەرامبەر هەموو ئەو تاوانانەی دوژمن بەسەری هێناون و بەرامبەر هەموو ئەو پرسانەش كە ڕاستەوخۆ پەیوەندی بە ژیانی هەموومانەوە هەیە لە ئێستا و لە ئایندەدا. ئەو ئایدیۆلۆجیایەی كە لەناوەوە هەموومان دەجوڵێنێت، لەوەناچێت چوارچێوە فكری و تیورییەكانی بەرهەمی لەخۆ- ڕامان و لەخۆ- تێگەیشتنێكی كوردییانە بێت. من بڕوام وایە كە ئێمە لەمێژووی كۆن و هاوچەرخی خۆماندا، هەرگیز خۆمان نەبووینە. ئێمە بە بەردەوامی بە پڕۆسەی (بە ئەویتربوون)دا ڕۆیشتووین. ئەم بە ئەویتربوونە لەزۆربەی سەردەمەكاندا بە ویست و داخوازی خۆمان بووە و دوژمنانی ئێمە كەمترین هەوڵیانداوە لەو پێناوەدا. لە خۆ بینینەوە وەك عوسمانییەك و سەفەوییەك لە كۆندا، تا دەگاتە خۆ بینینەوە وەك عێراقییەك لە ئێستادا.\nلەبەرئەوە، پێ ناچێت لەهیچ سەردەمێكدا كورد لەگەڵ خۆی كەوتبێتە دیالۆگەوە و لەناو هەناوی كۆمەڵایەتی خۆیدا ئارگیومێنتی بەرهەم هێنابێت و هەوڵیدابێت هەم لەخۆیی و هەمیش لەوانە تێبگات كە لە دەورووبەری هەن. بۆ نموونە: ئەو سەردەمەی كە چەكی دەستی هەموو نەتەوەكانی ئەم ناوچەیە و جیهانیش بریتیبووە لە شیر و تیر و ڕمێك و ئەسپێك، نەك ئەبرامز و ئێف ١٦ و بۆمبی ناوكی، ئێمە هەر ژێر دەستەبووینە و هەوڵمانداوە لەوان بچین و چیتر خۆمان نەبین... خولیای خۆ سەلماندن و ویستی دەسەڵاتدارێتی لەئێمەدا نەجوڵاوە و بەردەوام خۆمان گونجاندووە لەپاڵ ئەوانیتری دەسەڵاتدار بەسەر ئێمەدا. لەبەرئەوە، بەرئەنجامی ئەم بۆشاییە گەورەیە لە قسەنەكردن لەسەر خۆ، بە بڕوای من، بێ باكییەكی مەزنی بەرهەمهێناوە بەرامبەر هەموو ئەو تراژیدیا نیشتیمانی و نەتەوەییانەی كە ڕووبەڕووی ئێمە بوونەتەوە لە كۆن و لە ئێستادا.\nلەسەر ئەم بنەمایە، هەفتەیەك پێش ئێستا یادی ٣٧ ەمین ساڵوەگەڕی جینۆسایدكردنی بارزانییەكان بوو لە ١٩٨٣. ئەم تاوانە هەروەك چۆن لەكاتی خۆیدا بە تەنهایی ئەنجامدرا، ئاواش یادەكانی تەنیان و ئەو هەستە ناجوڵێنێت كە یادەكە لە قووڵایی تێگەیشتنە كۆمەڵایەتیەكاندا ببینێت. من بڕوام وایە كە یادكردنەوەیەك، جا هەر یادێك بێت، ئەگەر نەتوانێت تاوتوێكردنی سەردەمەكە و شوێن و پێگەی سیاسی، كۆمەڵایەتی، ئابووری و فەرهەنگی ئێمە لەگەڵ خۆیدا بێنێت، كردنەوەی و نەكردنەوەی هیچ لەبابەتەكان ناگۆڕێت. یاد ئەگەر نەبوو بە هەوێنی دیالۆگ و وێستگەی ڕامان لە خۆ و لە دنیا، بەتایبەت یادە جەرگبڕەكانی ئێمە لەشێوەی ئەنفال، كیمیاباران و ئەوانە.... بەومانایە دێت كە لە تێگەیشتنی ئێمەدا ڕووداوی ئاسایین یانیش قەزاوقەدەرن و لەخۆوە ڕوویانداون. بەستنەوەی تراژیدیا نەتەوەییەكانی ئێمە بە چارەنووس و بە بڕیارێكی ئاسمانی پێش وەختەوە، ئەو بۆچوونەی سەرەوە دەسەلمێنن كە ئێمە بە ویست و داخوازی خۆمان لە خۆمان ڕادەكەین و نامانەوێت خۆمان بین ئەگینا مێژووەكەمان وێستگەی مەزنی (بوون بە خۆ) ی بۆمان سازاندووە.\nهەر پەیوەست بەمەوە، هێزە سیاسییەكانی ئێمە زۆر بە وەفاترن لە هێزە كۆمەڵایەتییەكانی ئێمە بۆ هەموو ئەوانەی كە بوونەتە قوربانی لەپێناویاندا. كۆمەڵگا تەواو پشتی كردووەتە ئەنفال، كۆڕەو، هەڵەبجە و ئاوارەیی.... تەواوو ڕووی كردۆتە هەموو ئەو قازانجانەی كە هیچ سوودێكی بۆ پاشەڕۆژی ئێمە نیە لەم ناوچەیەدا.\nلەسەر ئەم بنەمایە، من هەست بە بێوەفاییەكی مەزن دەكەم لەلایەن هێزە سیاسییەكانمان و كۆمەڵگاكەمانەوە لەئاست ئەو تراژیدیا نەتەوەییانەی كە بەسەر ئێمەدا هاتوون. ئەمەش بەهۆی ئەوەی كە هێزە سیاسییەكانمان تا ئێستا، پاش ئەو هەموو قوربانیدانە، خاوەنی گووتارێكی سیاسی و نیشتیمانی هاوبەش نین لەئاست پێگەی سیاسییانەی ئێمە لە عێراق و لەناوچەكەشدا... كۆمەڵگاكەمانیش، بەلایەكدا، ووردە ووردە تەسلیم بە هێزە ئوسەڵییەكان و تێگەیشتنە كۆنەپارێزەكان دەبێت كە تراژیدیا لە دیدی ئەواندا ڕووداوێكی ئاسایی ڕۆژانەیە، بەلایەكەیتریشدا، ناتوانێت لەخۆیدا بەرگرییەكی نەتەوەیی دروست بكات و ناوەندی مەزنی قسەكردن لەسەر هەموو حەرام و حەڵاڵێكی ناوی، بكاتەوە. كە ئەم ناوەندە كاریگەرانەی قسەكردن، هەر شایان بە نەتەوەیەكن كە ئەنفال، كیمیاباران و ئاوارە كرابێت.


پێرستی مزگەوتەکانی سلێمانی - ویکیپیدیا، ئینسایکڵۆپیدیای ئازاد\nدیارە مزگەوت وێڕای ئەوەی کە شوێنێکی ئایینی پیرۆز و شوێنی عیبادەت و خواپەرستی و زانستە، شوێنێکی گرنگی خزمەتگوزارییشە و لە گوندەکاندا بە تایبەتی ئەرکی دیوەخان و میوانخانە و شوێنی کۆبوونەوەی دانیشتوانی ناوچەکە بووە و لە شۆڕشی گەلەکەشماندا مزگەوت ھەمیشە لانە و جێگەی حەوانەوەی پێشمەرگە بووە، کوردیش وەک میللەتێکی موسوڵمان بایەخ و گرنگیی داوە بە مزگەوت و ھەمیشە لەگەڵ دروستکردنی دێھاتەکان و لە ئاوەدانکردنەوەیان دا مزگەوتیان دروستکردووە. بێجگە لە مزگەوت لە سلێمانی تەکیە و خانەقاش ھەبووە. تەکیە بۆ قادرییەکان کە حاجی شێخ مارفی نۆدێ ھێناوێتیە ناوچەی سلێمانییەوە و لە بنچینەدا شێخ عەبدولقادری گەیلانی دایمەزراندووە. خانەقاش بۆ نەقشبەندییەکانە کە مەولانا خالیدی نەقشبەندی ھێنای کە ئەویش لە مەولانا عەبدولڵای دەھلی وەریگرتبوو. حاجی شێخ مارف و مەولانا خالیدی نەقشبەندی ھاوچەرخی یەکبوون و کاتێک کە میستەر ریچ لە ساڵی ١٨٢٠دا ھاتووەتە سلێمانی لە سەردەمی فەرمانڕەوایی مەحمود پاشای باباندا، باسی ئەم دوو زاتە گەورەیە ئەکات. مامۆستا مەلا محەمەدی قزڵجی لە نامیلکەیەکی بەنرخدا کە لە ساڵی ١٩٣٨ دەری کردووە بەناوی (التعریف بمسالجد السلیمانیة و مدارسھا الدینیة) باس لە مزگەوتەکانی شاری سلێمانی ئەکات کە تا ئێستا ماون.\n١ مزگەوتی گەورەی سلێمانی\n٢ مزگەوتی خانەقای سلێمانی\n٣ لیستی مزگەوتەکان\nمزگەوتی گەورەی سلێمانی[دەستکاری]\nوتاری سەرەکی: مزگەوتی گەورەی سلێمانی\nمزگەوتی خانەقای سلێمانی دروستکەری ئیبراھیم پاشای بابان بووە کە دروستکەری شاری سلێمانی بووە گەورەترین و بەناوبانگترین مزگەوتی سلێمانی بووە، یەکەم مامۆستای ئەم مزگەوتە شێخ مارفی نۆدێ بووە، پاش کاک ئەحمەدی شێخ سەید غەوسە و شێخ محێدینی سەید غەوسە خەتیبی بوو، لە زەمانی کاک ئەحمەد دا حاجی مەلا عەزیزی دێلێژەیی کراوە بە واعیز، لە سەردەمی شێخ مەحموودی حەفیددا شوێنی کڵپەسەندنی جۆشی نیشتمان پەروەریی بووە، تەرمی کاک ئەحمەدی شێخ و شێخ مەحموودی حەفید لەوێ نێژراون. یەکەم مزگەوت بووە کە نوێژی ھەینی تیا کراوە و گۆڕی پاشاکانی بابان لەوێیە. یەکەم منارە لە سلێمانی لەم مزگەوتەدا دروستکراوە لەسەر بڕیاری سوڵتانی عوسمانی سوڵتان عەبدولحەمیدی دووەم لە ساڵی ١٣٠٨ی کۆچی، لە ساڵی ١٩٩٨دا لەسەر ئەرکی ھەڤاڵ مام جەلال مەرقەدی کاک ئەحمەدی شێخ و شێخ مەحموودی حەفید تەعمیر کرا و قوببەیەکی جوان و قەشەنگی بۆ دروستکرا.\nمزگەوتی خانەقای سلێمانی[دەستکاری]\nوتاری سەرەکی: مزگەوتی خانەقای سلێمانی\nمزگەوتی خانەقای سلێمانی لە ساڵی (١٢٣٨)ی کۆچی بەرامبەر (١٨١٨)ی زایینی، مەحموود پاشای بابان بۆ مەولانا خالیدی نەقشبەندی دروستکردووە، ھەر لەو کاتەوە خانەقا بووە بە خاڵی ناسەرەوە لە ناوچەکە. بەر خانەقاکەش بووەتە شوێنێکی بازرگانی و لە لای ڕاستەوە حەمامی حاجی ئەوڵاو لە لای چەپەوە حەمامی حاجی غەنی لاوە بووە.\nمزگەوتی حاجی ئەحان (حاجی حان) حاجی ئەحمەد (ئەحان) لە قەڵاچوالانەوە ھاتۆتە سلێمانی. شاعیر بووە و لە شیعردا نازناوی (شەوقی) بووە و ئەم مزگەوتەی دروستکردووە.\nمزگەوتی تەکیەی وسو پاشا (مزگەوتی مەڵکەندی) پێش شاری سلێمانی دروستکراوە لەلایەن خەڵکی گوندی مەڵکەندییەوە، لە مامۆستاکانی حاجی مەلا ئەحمەدی نودشێیە.\nمزگەوتی شێخەلی پێشتر بەناوبانگ بووە بە مزگەوتی مەلا ئەمینی مام رۆستەم (کەوتۆتە پشت بانقی رەشید) ەوە. دروستکەری مزگەوتەکە حاجی ئەوڵای حەمە کەرکوکلیزادەیە.\nمزگەوتی بن تەبەقی ھەرمنی دروستکەری مزگەوتەکە سلێمان پاشایە. کارێزێکی لەناودا بووە کە بە پلیکانە ئەچوویتە خوارەوە، ئێستاش ماوە.\nمزگەوتی سەید ئەحمەدی نەقیب دروستکەرەکەی سەید ئەحمەدی میرە سووری نەقیبە.\nمزگەوتی عەلی کەمال لە گەڕەکی عەلی کەمالە و یەکێکە لە مزگەوتە گەورە و رێک و پێکەکانی سلێمانی.\nمزگەوتی حاجی شێخ ئەمینی خاڵ دروستکەری مەلا مستەفا کوڕی مەلا شەمسەدینی کوڕی مەلا عوسمانەو لەکاتی گواستنەوەی قەڵاچوالان بۆ سلێمانی بە داروپەردووی مزگەوتەکەی قەڵاچوالان ئەم مزگەوتە دروستکراوە.\nمزگەوتی شێخ محەمەدی بەرزنجی لە گەڕەکی سابوونکەرانە، دروستکەرەکەی سەید عەزیز جۆڵا و ئەھلی گەڕەکە.\nمزگەوتی سەید حەسەن (مزگەوتی عەبدولڕەحمان پاشای بابان) دروستکەرەکەی ئەوڕەحمان پاشایە کە خۆی مامۆستای مزگەوتەکە بووە، نالی شاعیر لەم مزگەوتەدا ژووری ھەبووە.\nمزگەوتی ھەمزاغا دروستکەری باپیری پیرەمێردی شاعیر بووە و نزیک ماڵ و چایخانەکەی پیرەمێرد بووە لە سابونکەران.\nمزگەوتی شێخ بابا عەلی لە پێشدا بەناوبانگ بووە بە مزگەوتی شێخ عەبدولڕەحمان شێخ ئەبو بەکر دروستکەری ئەوڕەحمان پاشای بابان بووە لە مامۆستاکانی مەولانا ئیبراھیمی بیارەیی و مامۆستا عەلی بەرزنجی قازی سلێمانی و مەولانا خالیدی نەقشبەندی بوون.\nمزگەوتی شێخ محەمەدی ئەڵەکی (ناوبازاڕ) دروستکەرەکەی عەزیز ئاغای مەسرەف بووە لە زەمانی ئەحمەد پاشای بابامدا مەسرەف کەری پاشا بووە.\nشێخ جەلالی قەرەداغی (قەزازەکان) دروستکەرەکەی حاجی عەزیزی خەیات بووە.\nمزگەوتی موفتی دروستکەرەکەی مەلا مەحمودی پیر حەسەنی باوکی مەلا ئەحمەدی چاومار بووە لەم مزگەوتەدا کتێبخانەیەکی قەشەنگ و رێک و پێک ھەبووە دەوڵەمەند کراوە بە چەندەھا کتێبی نایاب و بە نرخ، کە ئینگلیزەکا سلێمانیا بۆردومانکرد یەکەم بۆمبا کە خرایە خوارەوە بەر ئەم کتێبخانەیە کەوت و ئاگری تێ بەردا و کۆششی سەدان ساڵی کردە خۆڵەمێش. ئێستا شوێنەکەی بۆتە قەیسەری (کەوتۆتە پشتی ئوتێل شیرین لە جادەی کاوە).\nمزگەوتی تەکیە رووتە دروستکەری شێخ عەلی تاڵەبانی و خەڵکی گەڕەک بووە و زیکر و تەھلیلەی تیا دەکرا.\nمزگەوتی قامیشان دروستکەری عەبدولڵا پاشای دوا میری بابان بووە لە گەڕەکی کانێسکان.\nمزگەوتی کانێسکان (سەرچاوە) دروستکەری عەبدولڵا پاشای بابان بووە لەسەر کانی و ئاوەکەی سەرچاوەی کانێسکان دروستکراوە.\nبن تەبەقی بچکۆلە (عیرفان) دروستکەری خدر ئاغای ئاشنای بابانەکان بووە لە ساڵی ١٨٣٧ بووە.\nمزگەوتی شێخ سەلام لە جادەی مەولەوی، زەوی مزگەوتەکە ھی بابانەکان بووە بە سەرپەرشتی شێخ قادری گەورە (قازی سلێمانی) بە پارەی خەڵکی گەڕەک دروستکراوە.\nمزگەوتی تەکیەی شێخ مارف دروستکەری حاجی بەگە لە ساڵی ١٩٤٥ دوستکراوە، لە ساڵی ١٩٨٠ بەر جادەی سی مەتری کەوتووە و روخێندراوە.\nمزگەوتی شێخ عەبدولڵای ھەولێری (شێخ عەوڵا) یان مزگەوتی دوو دەرگا لە ئەسحابە سپی دروستکەری سەید عەبدولقادری بەرزنجییە لە ساڵی ١٢٣١ی کۆچی.\nمزگەوتی شێخ عەبدولڕەحمانی عازەبانی (مزگەوتی ھەلاجەکان) دروستکەری مەحمود پاشای بابان بووە.\nمزگەوتی مەلا عەلی نیزامی دروستکەری مەلا عەبدولڕەحمانی رەسوڵ ئاغا بووە.\nمزگەوتی شێخ لەتیف دروستکەری شێخ عەبدولکەریمی شێخ قادری سنەیی بووە. ئەم مزگەوتە ساڵی ١٩٨٠ بەر جادەی سی مەتری کەوتووە و رووخێنراوە.\nمزگەوتی شێخ ئەمینی قەرەداغی دروستکەری میری بابانەکان بووە، بەناوبانگ بووە بە مزگەوتی شێخ مارفی قەرەداغی. وەختی خۆی خانەقای نەقشبەندییەکان بووە.\nمزگەوتی حاجی مەلا رەسوڵ دروستکەری باش چاوەش باپیری حەمە پاشای ئەوڕەحمان ئاغایە ئەم مزگەوتە بەر جادە کەوتووە و شوێنەکەی فولکەی نالییە.\nمزگەوتی خانەقای سلێمانی (مەولانا خالید) دروستکەری مەحمودی پاشای عەبدولڕەحمان پاشا بووە، مەولانا خالیدی نەقشبەندی ئیمام و خەتیبی ئەم مزگەوتە بووە.\nمزگەوتی مەلا حسێنی پیسکەندی مزگەوتەکە لە پێشدا بینایەکی بچوکی کۆن بووە، مەلا حسێنی پیسکەندی گەورەی کردووە و چاکی کردووە. مزگەوتەکە کەوتۆتە گەڕەکی سەرشەقامەوە.\nمزگەوتی حاجی مەلا عەزیز (مزگەوتی مەلا حەمە ئەمینی بالیکدەریی) دروستکەری حاجی مەحمود رەش بووە.\nمزگەوتی شێخی حسێنی قازی دروستکەری حاجی مەلا عەبدەلڕەحمانی کانی کەوە بووە.\nمزگەوتی خانەقای حاجی مەلا عەلی مەلا وەسمان دروستکەری حاجی رەسوڵی حەمە ئاغای گورون بووە، حاجی مەلا عەلی ئیمام و مودەڕیسی ئەم مزگەوتە بووە، ئەم پیاوە خەلیفەی شێخ سیراجەدین (شێخ عوسمانی تەوێڵە) بووە تەرمی پیرۆزی لەو مزگەوتەدا نێژراوە، شوێنی زیارەتی خەڵکی سلێمانییە.\nمزگەوتی قامیشانی خواروو دروستکەری حاجی رەسووڵ ئاغا بووە.\nمزگەوتی مەی غەفوور (باوکی نەجمەدین مەلا) دروستکەری بابانەکان بووە.\nمزگەوتی شێخ یوسف دروستکەری شێخ یوسف بووە.\nمزگەوتی خومخانەکان (ناوبازاڕ گوزەری ئاسنگەرەکان) دروستکەری حاجی عەبدولڕەحمان بەگ بووە.\nمزگەوتی شێخ عەباس لە گەڕەکی جولەکانە، شوێنی کەنیشتەی جولەکەکان بووە پاش رۆیشتنی جولەکەکان کرا بە مزگەوت لە ساڵی ١٩٥٠ دا.\nمزگەوتی خانەقای مەحوی دروستکەری حاجی مەلا محەمەد مەحوییە کە سوڵتان عەبدولحەمید ھەزار لیرەی ناردووە بۆ تەعمیر کردنی و کراوە بە خانەقا. مەلا عوسمانی باڵخی باوکی مەحوی ئیمام و مودەڕیسی بووە.\nمزگەوتی شێخ مەحمود (چوارباخ) دروستکەری شێخ مەحمودی قەرەچێوار بووە لە ساڵی ١٩٣٩ بە پارەی خەڵک دروستی کردووە.\nمزگەوتی حاجی عەلی ئاغا (عەبدولڵا لوتفی) دروستکراوە لەلایەن عەبدولڵا لوتفی بەناوی باوکییەوە ناوی ناوە.\nمزگەوتی نالی لەلایەن خێرەومەندی گەڕەکەوە دروستکراوە.\nمزگەوتی حاجی جەمال لەلایەن حاجی جەمالی فەرەج ئەفەندییەوە دروستکراوە.\nمزگەوتی حاجی حەسەن خەفاف (لۆکە) لەلایەن حاجی حەسەنی خەفافەوە دروستکراوە.\nمزگەوتی حاجی عەلی کۆڵەک لەلایەن حاجی عەلی کۆڵەکەوە دروستکراوە.\nمزگەوتی حاجی فەرەجی سوسێ لە تەنیشت گردی شێخ محێدینە، حاجی فەرەجی سوسێ دروستی کردووە.\nمزگەوتی دارۆغا لەلایەن خێرەومەندانی گەڕەکەوە دروستکراوە.\nمزگەوتی سەلیم بەگ لەسەر جادەی ئیبراھیم پاشایە، سەلیم بەگ دروستیکردووە.\nمزگەوتی حەمەساڵح بۆسکان (تووی مەلیک) حەمە ساڵح بۆسکان دروستی کردووە لەسەر شەقامی تووی مەلیک.\nمزگەوتی سەیوان دروستکەری حاجی ئەحمەد و بە یارمەتی خێرەومەندی گەڕەک لە نزیک گردی سەیوان دروستکراوە.\nمزگەوتی جەمال رەمزی مەلا مارف کەس وکاری جەمال رەمزی مەلا مارف دروستیان کردووە لە گەڕەکی مامۆستایانە.\nمزگەوتی دارلسەلام خێرەومەندێک دروستی کردووە، کەوتۆتە سەر جادەی کارێزەوشک.\nمزگەوتی حاجی عوسمان عەلاف حاجی عوسمان عەلاف لە گەڕەکی زەرگەتە دروستی کردووە.\nمزگەوتی ھەنجیرەکە لە گەڕەکی ئازادی خێرەومەندێک دروستی کردووە، کارێزێکی گەورەی تیایە.\nمزگەوتی گردی سەرچنار خێرەوەندی گەڕەک دروستیان کردووە.\nمزگەوتی شێخ فەرید لە گەڕەکی ریعایە کەس و کاری شەھید شێخ فەرید دروستیان کردووە.\nمزگەوتی حەمەی حاجی رەشید لەسەر جادەی شەھیدانی ئازادییە.\nمزگەوتی سەڵاحەدین لەسەر جادەی برایم پاشایە خەڵکی گەڕەک دروستیان کردووە.\nمزگەوتی عوسمان ئاغا لە گەڕەکی مامۆستایانە.\nمزگەوتی بەختیاری لە گەڕەکی بەختیارییە.\nمزگەوتی بێخود لە گەڕەکی خەباتە خێرەومەندی گەڕەک دروستیان کردووە.\nمزگەوتی حاجی مەلا شەریف حاجی مەلا شەریفی سەعاتچی دروستی کردوەو تەرمەکەشی لەوێ نێژراوە\nوەرگیراو لە «https://ckb.wikipedia.org/w/index.php?title=پێرستی_مزگەوتەکانی_سلێمانی&oldid=599929»\nئەم پەڕەیە دواجار لە ١٥:٢٤ی ٣٠ی کانوونی یەکەمی ٢٠١٨ نوێ کراوەتەوە.


کەمپەینێک بۆ هاوکاری خەڵکی لوڕستان ڕادەگەیەنرێت - هاوپەیمانی نیشتمانی\nکەمپەینێک بۆ هاوکاری خەڵکی لوڕستان ڕادەگەیەنرێت\nگروپی موزیکی لوڕ بە هاوکاری بەڕێوەبەرایەتی گشتی ڕۆشنبیری و هونەری سلێمانی کەمپینێک بە ناوی (ژیان بۆ لورستان)رێکدەخات.\nلە وەڵامی پرسیاری دیجتاڵ میدیای هاوپەیمانی سەبارەت بە کات و شوێن و ئامانجی کەمپینەکە و چۆنیەتی بەڕێوەچوونی، نزار زێوێی ئەندامی گروپی لوڕ ووتی “ئەم کەمپینە لە ڕۆژی یەکشەممە بەرواری ۲۰۱۹/٤/۷ لە هۆڵی مۆزەخانەی سلێمانی دەست پێدەکات و یەک هەفتە دەخایەنێت”.\nوتیشی “کۆتا ڕۆژی کەمپینەکە بە کۆنسێرتێکی گۆرانی و موزیک لە تەلاری هونەر کۆتای دێت بە بەشداری ۱۰ هونەرمەندی شاری سلێمانی مەبەست لەم کەمپینە کارێکی خێرخوازییەو بۆ کۆکردنەوەی کۆمەک و هاوکارییە بۆ زیانلێکەوتوانی لافاوەکەی ئەم دواییەی لوڕستانی ڕۆژهەڵاتی کوردستان”.\nئایا لە کۆنسێرتەکەدا هونەرمەندانی لوڕستان بەشدارن؟\nنزار زێوێی: لە ڕاستیدا ئەوان زۆر ئامادەییان تیادایە بەشداری بکەن بەڵام لەبەر ئەوەی بانگهێشتی ئەوان ئەرک و تێچوونی زۆر بوو ئێمەش لەم کەمپینە خۆبەخشین نەمانتوانی بانگهێشتیان بکەین و پێمان باش بوو ئەو تێچوونە بگەڕێتەوە بۆ کۆمەکی زیانلێکەوتوان.\nئایا کۆنسێرتەکە و کەمپینەکە هەر لە شاری سلێمانی دەبێت یان شارەکانی تری هەرێمی کوردستانیش بەشدار دەبن؟\nنزار زێوێی: لە ئێستادا تەنها لە شاری سلێمانییە وە لە ڕێگەی دیجتاڵ میدیای هاوپەیمانییەوە داوا لە سەرجەم لایەن و حزب و بەرپرسان و خاوەن کۆمپانیاکان دەکەین کە پەیوەندیمان پێوەبکەن و هاوکارمان بن تا کەمپینەکەمان فراوان بکەین و لە گشت شار و شارۆچکەکان ئەنجامی بدەین، وە داوا لە خەڵکیش دەکەین بەشداربن بە کڕینی بلیتی کۆنسێرتەکەمان چونکە کارێکی خێرخوازییە و داهاتەکەی بۆ کۆمەکی زیانلێکەوتوانی لافاوەکەی لوڕستانە.\nگروپی موزیکی لوڕ لە ساڵی ۲۰۰۸لە شاری سلێمانی دامەزراوە خاوەنی ۸ ئەلبومی تۆمار کراو و ٤۰ ڤیدۆکلیپە و چەندین کۆنسێرتی کردووە لە وڵاتانی ئەوروپاو ئاسیا و خاوەنی بارەگاو ستۆدێوی تایبەت بە خۆیەتی لە سلێمانی.


CaptainWinz - پێداچونەوە، هەڵسەنگاندن و بۆنسەکان IraqBet\nپێداچونەوەکاپتن وینز (CaptainWinz) یەکێکە لە ماڵپەڕەکانی گرەوی وەرزشی و گازینۆی ئۆنلاین، خاوەندارێتی دەکرێت لەلایەن کۆمپانیای Levetatient Limited. لەسەر ڕوکارەکەی، کاپتن وینز ( CaptainWinz) لە زۆر باش دەچێت. بەڵام، کاتێک توێژینەوەمان کرد لەسەر ئەم کۆمپانیایە، هیچ داتایەکمان نەدۆزیەوە دەربارەی کارمەندەکانی، نە دەربارەی گازینۆکانی تر، نە جێگای کارکردن! ئەم خاڵانە زۆر گرنگن بۆ دڵنیابونەوە لە متمانەی ماڵپەڕە. بۆیە، بۆمان دەرکەوت کاپتن وینز (CaptainWin) ماڵپەڕێکی سنوردار و بچوکە. لە چاو براندە بەناوبانگ و بەهێزەکانی وەک بێت فیناڵ (Betfinal)!\nچەند یاریەکی لاواز\nهیچ بۆنسێکی نییە بۆ یاریزانەکان!\nدیزاینی پلاتفۆڕمی Captainwinz\nپارە داخڵکردن و پارە ڕاکێسان\nگرەوی وەرزشی لە Captainwinz\nپارێزراوی و متمانە\nماڵپەڕی کاپتن وینز دیزاینێکی زۆر خراپی هەیە! باکگراوندەکەی ڕەشە، لە کاتێکدا مینو و نوسینەکانی ڕەساسین. بۆیە، زۆر بە ڕونی دیار نین و دەبێت زومی بکەیت تا بتوانیت ئایکۆن و نوسینەکان بە ڕونی ببینیت.\nبۆ چارەسەر کردنی ئەم کێشەیە، کاپتن وینز (CaptainWinz) پلاتفۆڕمێکی نوێ پێشکەش دەکات کە دەتوانیت بچیت بە کلیک کردن لە دوگمەی (بچۆرە ماڵپەڕە نوێیەکە) کە لە بەشی چەپی سەرەوەی پلاتفۆڕمەکە دانراوە. لەگەڵ ئەوەشدا، پلاتفۆڕمە نوێیەکە وا دەر دەکەوێت لەت کرابێت بە نوسین و مانشێت. لەگەڵ ئەوەشدا، هەبوونی دوو پلاتفۆڕم بۆ یەک ماڵپەڕ ناگونجاوە و دەبێتە هۆی سەر لێشێوان بۆ زۆر لە یاریزانەکان.\nکاپتن وینز (Captainwinz) دوبارە کڕیارەکانی شۆک دەکات! چونکە هیچ بۆنسێکی بەخێرهاتن پێشکەش ناکات چ بۆ یاریەکانی گازینۆ و گرەوی وەرزشی! لەوەش زیاتر. کاتێک پێداچونەوەمان دەکرد بۆ ماڵپەڕەکە هیچ بۆنسێکمان نەدۆزیەوە بۆ گازینۆ. بێجگە لە کاشباک کە ئەویش بە ئۆفەری کاتی-دیاریکراو دەدرێت! ئەم ئۆفەرە 5% دۆڕانەکانت دەداتەوە ئەگەر دۆڕاندنەکەت گەیشتە 100$ یان زیاتر.\nکاپتن وینز (Captainwinz) لەگەڵ زیاتر لە 40 دروستکەری یاری کاردەکات. لەگەڵ ئەوەشدا، کەتەلۆگی یاریەکان تەنیا چەند یاریەکی کەمی تێدایە. و یاریەکان بەش نەکراون بە پێی جۆرەکان. مینوی یاریەکان تەنیا دەربارەی سلۆتەکان و پۆکەری ڤیدیۆییە. بۆیە ئەگەر تۆ هەواداری یاریەکانی کارد و مێزیت. پێویستە تایبەتمەندی گەڕان بەکاربهێنیت تا بگەیت بەو جۆرەی دڵخوازی خۆتە.\nلە ڕوی خزمەتگوزاری کڕیارەوە، کاپتن وینز ناگات بە ئاست!\nلەگەڵ ئەوەی تایبەتمەندی چاتی ڕاستەوخۆی نییە. بۆیە، ئەگەر توشی هەر کێشەیەکی تەکنیکی بویت یان پرسیارت هەبوو ناتوانیت چارەسەری خێرات دەست کەوێت لە ڕێگای چاتی ڕاستەوخۆ!\nهەموو ئەوەی دەتوانیت بیکەیت نوسینی ئیمەیڵێکە بۆ ([email protected]) یان پەیوەندی کردنە بە ژمارە (5800 3550 356+).\nگازینۆی کاپتن وینز (CaptainWinz) چەندین یاری سلۆت پێشکەش دەکات بەڵام ئەم یاریانە دوو تایبەتمەندی سەرەکیان کەمە؛ جیاوازی و کوالیتی!\nهەرچەندە گازینۆکە کار دەکات لەگەڵ چەندین گەشەپێدەری یاری، بەڵام ئەو یاریانە پێشکەش ناکات کە یاریزانان بە دوایدا دەگەڕێن.\nلەوەش زیاتر، یاریزانەکان ناتوانن چێژ لەم یاریانە وەربگرن بە خۆرایی پێش ئەوەی گرەوی لەسەر بکەن بە پارەی ڕاستی. بۆیە، دەبێ مەترسی بە پارەی ڕاستی بکەیت تا هەڵسەنگاندن بۆ یاریەکانی گازینۆ بکەیت!\nکاتێک دەچیتە کاپتن وینز (CaptainWinz ) بۆ یەکەم جار. توشی سەرسوڕمان دەبیت کاتێک دەبینیت هیچ بەشێکی کاشێر نییە لە ماڵپەڕەکە! چونکە دوگمەی کاشێر تەنیا بۆ ئەوانە دەردەکەوێت کە خۆیان تۆمارکردووە.\nکاپتن وینز (CaptainWinz) 7 ڕێگای پارەدان قبوڵ دەکات. بە ناوەکانی:\nکەمترین بڕی پارە داخڵکردن 20$، و کەمترین بڕی پارە ڕاکێسان 100$. لە کاتێکدا زۆرترینی ڕێگەپێدراو بۆ پارەداخڵکردن/پارەڕاکێشان بریتیە لە 2،500$. کاتی خەیەنراو بۆ مامەڵەکان لە نێوان 3 – 9 ڕۆژدایە. ئەمە زۆر ماوەیەکی درێژە بەراورد بە گازینۆکانی تری ئۆنلاین و دروستکەرانی گرەو.\nکاپتن وینز (CaptainWinz ) 57 وەرزشی ڕاستی و خەیاڵی پێشکەش دەکات. لەگەڵ ئەوەشدا، هیچ بەشێکی جیاکراوە و دیاری کراو نییە بۆ ئەم دوو جۆرە. هەروەها کاتێک ماڵپەڕەکەمان تاقی دەکردەوە بۆمان دەرکەوت زیاتر لە 1،000 بژاردەی گرەوکردنی هەیە بۆ تۆپی پێ. بەڵام ئەم ئەگەر و گرەوانە هیچ خولێک و پاڵەوانێتیەکی عەرەبی تێدا نییە. لەوەش زیاتر، پۆینتی بردنەوەکانی کەمن.\nکاپتن وینز (Captainwinz) 7 ڕێگای بانکی پێشکەش دەکات، بەناوەکانی\nهیچ زانیاریەک نەدراوە دەربارەی کەمترین سنوری پارە داخڵکردن / پارە ڕاکێشان. لەگەڵ ئەوەشدا، کاتێک گازینۆکەمان تاقی کردەوە بۆمان دەرکەوت کەمترین بڕی ڕێگەپێدراوی پارە داخڵکردن 20$، لە کاتێکدا کەمترین بڕی ڕێگەپێدراوی پارە ڕاکێشان 100$.\nهیچ زانیاریەکی دەقیق نییە دەربارەی مۆڵەتی کاپتن وینز. لەوەش زیاتر، مەرج و ڕینمایەکانی لاپەڕەکە هیچ پابەندیەکی پیشان نەداوە دەربارەی پاراستنی داتاکانت. لەبەر ئەوانە، ئەگەر خۆت تۆمار بکەیت لە گازینۆکە ڕەنگە مەترسی پارێزراوی داتاکانی لەسەر بێت!\nکاپتن وینز (CaptainWinz) ڕەنگە باشترین گازینۆ نەبێت بۆ تۆ! چونکە مۆڵەتی نییە و هیچ زانیاریەکی ڕونیش نییە دەربارەی بەرنامەکانی پاراستنی داتا. لەوەش زیاتر، بژاردەی یاری زۆر پێشکەش ناکات ، و پۆینتەکانی گرەوکردنیشی بردنەوەی کەم دەدەن و نزمن.


47 میلیون كەس لە ئێران خواردنی ناسالم بەكار دێنن – زاگرۆس پۆست\nماڵەوە / ئێران / 47 میلیون كەس لە ئێران خواردنی ناسالم بەكار دێنن\n47 میلیون كەس لە ئێران خواردنی ناسالم بەكار دێنن\nپێنج شه‌ممه 25 كانونی یه‌كه‌م 2014\tئێران, هەواڵ 83 جار خوێنراوه‌ته‌وه\nجێگری وەزیری بێهداشتی ئێران دەڵێ، 47 میلیون كەس لە ئێران خواردنی ناسالم بەكار دێنن و 10 میلیون كەس لە خەڵكی تەمەن 15 تا 64 ساڵ نەخۆشی فشار خوێنیان گرتووە.\nعەلی ئەكبەر سەیاری ڕۆژی چوارشەممە 3ی بەفرانبار گوتی، بەكارهێنانی خواردنی ناسالم بە مانای كەمخواردنی میوە و سەوزە، و زۆر بەكارهێنانی چەوری، شەكر و خوێیە.\nبە وتەی سەیاری خەڵكی ئێران ڕۆژانە بە شێوە مام ناوەندی 10 تا 12 گەرەم خوێ دەخۆن، لە حاڵێكدا كە كەسانەی سەرووی تەمەن 50 ساڵ دەبێ ڕۆژێ 3 گەرەم‌و كەسانی ئاساییش كەمتر لە 5 گەرەم بەكار بێنن.\nسەیاری لە درێژەی قسەكانیی ڕۆژی چوارشەممەی خۆیدا یەكێك لە ڕێگەكانی پێشگرتن لە تووشبوونی فشار خوێن دابەزینی ئاستی بەكارهێنانی خوێ‌یەو دەڵێ كە 10 میلیون كەس لە حەشیمەتی تەمەن 15 تا 64 ساڵ لە ئێران تووشی نەخۆشیی فشار خوێن هاتوون.\nبە وتەی جێگری وەزیری بێهداشتی ئێران 50%ی تووشبووان بە نەخۆشیی فشار خوێن نازانن كە نەخۆشن، لە حاڵێكدا كە بەپێی بەراوردەكان لە مانگدا 86 هەزارو 500 حالەتی مردن بە هۆی بەرزبوونەوەی فشاری خوێن بووە.\nشایانی باسە، كە محەممەد عەلوی فەرد، ئەندامی ئەنجومەنی پیشەیی بەرهەمهێنەرانی خوێی پاڵاوتراوی ئێران، ڕۆژی 14 خەزەڵوەر گوتبووی كە زیاتر لە 35%ی خوێ بازاڕەكانی ئێران بە شێوەی بەستەیی بۆ بازاڕ دەنێردرێ، ساختەیی، ناستانداردن و لە لایەن بێهداشتەوە ڕێگە پێنەدراوە.


رژیمی کۆماری ئیسلامی هۆکاری وێران بوونی ژینگە – رادیو ده‌نگی ئازادی و یه‌كسانی\nرژیمی کۆماری ئیسلامی هۆکاری وێران بوونی ژینگە\nنوامبر 23, 2015\nبەپێی راپۆرتی هەواڵنێری فارس دەفتەری خامنەیی رۆژی شەممە، ٢٦ی مانگی خەزەڵوەر، “سیاسەتە گشتیە ژینگەییەکانی” راگەیاند. “مودیریەتی هاوئاهەنگ و نیزاممەندی مەنابعی حەیاتی”، “جورم ئەنگاری وێران کردنی ژینگە”، “ئامادە کردنی نەخشەی زیست بومی وڵات، و “پەرەدان بە ئابووری سەوز و نیهادینە سازی فەرهەنگ و ئەخلاقی زیست موحیتی” لە زومرەی خاڵەکانی ئەو ئیبلاغیەن.\nئەوەی کە لەژێر حاکمیەتی رژیمی ئیسلامیدا، ژینگە کەوتۆتە ئاستێکی قەیراناوی و کارەساتبارەوە لە لایەن سازمانە جیهانیەکان و تەنانەت هێندێک لە ئۆرگان و کاربەدەستانی رژیمیشەوە تەئید کراوە. ئەنیستیتۆی جیهانی سەرچاوە سروشتیەکان لە راپۆرتی ساڵانەی ٢٠١٥ی خۆیدا بەرهەمهێنەرانی گازە گوڵخانەییەکانی پلەبەندی کردووە. بەپێی راپۆرتی بڵاوکراوە، کۆماری ئیسلامی دوای چین، ئامریکا، ٥ وڵاتی ئوروپایی، هێند و روسیە بە بەرهەمهێنانی ٧١٥ ملیۆن تۆن دی ئۆکسیدی که‌ربۆن پلەی دەیەمی لە دنیادا بەدەست هێناوە. بەپێی ئەم راپۆرتە بەرهەمهاتنی ئەم گازە روو لە زیاد بوونە. بەم ئیعتیبارەوە دەبێ بوترێ ئێران بە بونیەیەیەکی ئابووری لاوازتر و جەمعیەتی کەمتر لە باقی وڵاتان لە زیان گەیاندن بە ٧٨ ملیۆن جەمعیەتی وڵاتدا و ٧ ملیارد دانیشتوانی گۆی زەوی وەها پلەیەکی لە وێران کردنی ژینگەی بەدەست هێناوە. بەپێی هێندێک توێژینەوە، سوتاندنی بەرینی گازی سروشتی و بوونی چەندین ملیۆن ماشێنی کۆنە کە بەنزینی ناستاندارد دەسوتێنن، دوو هۆکاری سەرەکین لە دروست کردنی ئەو رێژەیە لە دی ئۆکسیدی که‌ربۆن لە ئێراندا. بەڵام کێشە و گرفتە ژینگەییەکان لە ئێرانی ژێر حاکمیەتی کۆماری ئیسلامی تەنیا بەرهەمهێنانی گازی گوڵخانەیی نییە. لە ساڵەکانی رابردوودا گەلێک گرفتی ژینگەیی لە ئێراندا رویانداوە کە وشک بوونی دەریاچەکان، رووبار و تاڵاوەکان، لەبەین چوونی دارستانەکان، قەیرانی ئاو و هەروەها پیس بوونی هەوای شارە گەورەکان لە نمونەکانیەتی.ماوەیەک لەوەپێش حەمید چیت چیان، وەزیری نیرو لە دەوڵەتی یازدەهەمدا، قەیرانی ئاوی لە ئێران بە جیدی و سەرەکی ترین کێشەی وڵات زانی. ئەو سوێر بوونی ئاوەکان، وشک بوونی باغ و زەوییە کەشاوەرزیەکان، وشک بوونی کانی، کارێز، تاڵاو و دەریاچەکان، کەم بوونەوەی ئاوی روبارەکانی لە دیاردەکانی قەیرانی ئاو لە وڵاتدا ناولێبرد و وتی کە ساڵانە ١٢٠٠ کیلۆمیتر قوڵتر کردنی چاڵاوەکان و یان هەڵکەندنی چاڵاوی نوێ لە وڵاتدا جێبەجێ دەکرێت. ئەوە لە حاڵێکدایە کە یەکێک لە هۆکارە سەرەکیەکانی قه‌یرانی ئاو لە ئێران ده‌رهێنانی بێ بەرنامەی ئاوی ژێرزەوی و بوونی هەزاران چاڵاوی ئیجازە پێدارو و بێ ئیجازەیە لە وڵاتدا. ستار مەحمودی، قایم مقامی وەزیری نیروش بارودۆخی ئاوی لە ٥٢٠ شاری ئێرانی بە خراپ زانی. بە بۆچوونی ئەو وشکساڵیە بەردەوامەکان، سەدسازی بێ بەرنامە، بەهەدەردانی سەرچاوەی ئاویی لە لایەن کەشاوەرزی سوننەتیەوە و ناکارا بوون و لە کۆتاییدا لێدانی دەیان هەزار چاڵاو بە تایبەت لە دەوروبەری دەریاچە و تاڵاوەکان، قەیران و بێ ئاوی لە ئێرانی لێکەوتوەتەوە. بەپێی ئامارە رەسمیەکان ئێستا لە ئێراندا لە ٦٤٧ سەد کەڵک وەردەگیرێت و دروست کردنی ٦٨٣ سەدی دیکەش لە حاڵی هەڵسەنگاندن یان دروستکردن دایە.\nزۆربەی ئەم سەد و کاناڵانە لە لایەن قەرارگای خاتەم ئەنبیاوە دروست کراون. هێندێک لە سەدەکان بۆ گەیاندنی ئاو بۆ مڵک و ماڵی ئاخوندە خاوەن دەسەڵاتەکان و کاربەدەستان، ناوەندە نیزامیەکان و یان لە جێگایەکی وەک کوردستان بۆ بێبەش کردنی ناوچەکان لەو ئاوە زۆرانە دروست کراون کە دەتوانێ ببێتە هۆکاری گەشەی کەشاوەرزی، ئاژەڵداری و بێ نیازی ئابووری ئەم ناوچانە. داهاتەکانی بەدەستهاتوو لەم پرۆژانە دەچێتە گیرفانی سپا و فەرماندە پلە بەرزەکانیەوە و تەپوتۆزی بەرهەمهاتو لە بەستێنی وشکی دەریاچەکان، رووبار و تاڵاوەکانیش بۆتە هۆی گیرۆدە بوونی خەڵکی ناوچەکە بە گەلێک بەڵاو نەخۆشی جۆراوجۆر. دارستانەکانی زاگروس لە کوردستان ئاگاهانە و بە بیانوی پاراستنی ئەمنیەت لە لایەن هێزە چەکدارەکانی کۆماری ئیسلامیەوە دەسوتێندرێن. دارستانەکانی شومالیش لە لایەن فه‌رماندە نیزامی، ئینتیزامی، کاربەدەستانی دەوڵەتی و رانت خۆران و لەبەر ماڵ، ویلا و ئاپارتمان سازی دەسوتێندرێن. پۆششی گیایی لە ناوچە جۆراوجۆرەکان و بەتایبەت لە کوردستان لەژێر چەکمەی هێزەکانی ئەڕتەش، سپا و بەسیجدا پێشێل کراوە و یان بە ئاگری چەکەکانیان گڕ دەگرن و لەبەین دەچن. لە ئیبلاغیەکەی خامنەییدا لەوانە ئاماژە بە “جورم ئێنگاری وێران کردنی ژینگە” کراوە. ئایا لە وڵاتێکدا کە نیزامی حکومەتیەکەی هۆکاری سەرەکی قەیرانی ژینگەیە، قەرارە کێ وێرانکەرانی ژینگە تەنبێ و سزا بدات؟\nلەم ساڵانەی دواییدا قەیرانی ژینگەیی قین و توڕەیی بەرینی خەڵکی هەڵخڕاندوە و رژیم بە شگردی سەرکوت بەرەنگاری ئەم ناڕەزایەتیانە بۆتەوە. بەڵام سەرکوتەکان خەڵکی چاوترسێن نەکردوە و خەبات بۆ باشتر بوونی ژینگە بۆتە یەکێک لە مەیدانەکانی روو بەڕوو بوونەوەی خەڵک لەگەڵ رژیم.\nقوڵی و بەرینایی قەیرانی ژینگەیی بەشێک لە کاربەدەستانی رژیم و بۆرژوازی ئێرانیشی نیگەران کردووە و بە قەولی هێندێک لە کارناسان بۆتە کۆسپێک لەبەردەم سەرمایەگوزاری نێوخۆیی و دەرەکی. گومانی تێدا نییە کە سەرمایە گوزارانی دەرەکی و نێوخۆیی لە نەبوونی قانون و یاسایەک بۆ پاراستنی ژینگە قازانج دەکەن. بەڵام کاتێک قەیران لەم بوارەدا دەگاتە ئاستی کارەساتبار، کەسب وکار و ژینگەی خۆیان و هێزی کاریشیان توشی مەترسی دەکات و پەرەسەندنی ناڕەزایەتی خەڵکیشی بەدوادا دێت، ئەمجارە دەبنە لایەنگرای ده‌خاڵەت و سەرمایەگوزاری دەوڵەت لەم بوارەدا. ئیبلاغی “سیاسەتە گشتیە ژینگەییەکان” لە لایەن خامنەییەوە لە بارودۆخێکدایە کە وێران بوونی ژینگە ئاستێکی کارەساتباری بەخۆیەوە گرتوە و ئاسەوارەکانی، داوێنی رژیمی کۆماری ئیسلامیشی گرتووە.\nبەرهەمهێنانی سەرمایەداری لە یەکەم هەنگاویدا وێران کردنی ژینگەی لەگەڵدا بوو. ئاست و شکڵ و شێوەی ئەم وێرانگەریە بە درێژایی مێژووی کورتی سەرمایەداری گەلێک ئاڵوگۆڕی بەسەردا هاتوە، بەڵام ئەم دیاردەیە نەک هەر تێکرار دەبیتەوە، بەڵکو وەک ئاوەڵدوانەی ئەم سیستمە کردارێکی وەحشەتناکتری دەبێت. لەناخی ئەم سیستمە قەیران لێدراوەی ئێستادا سەرانی حکومەتی ئیسلامی سەرمایە توانایی بەرگرتن لە موسیبەتی روو لە زیاد بوونی سەرچاوە گرتوو لە وێران بوونی ژینگەیان نییە و نابێت و بێ گومان “سیاسەتی گشتی ژینگەیی” خامنەییش وەک باقی سەنەدەکانی پێوەندیدار بە سیاسەتە کەڵانەکانەوە، دەبێتە کوتە کاغەزێکی بێ بایه‌خ.\nPrevious Article به رنامه كاني پیش نیوه رؤی ئه مرؤ 2015/11/23\nNext Article تەقینەوە له دوکانێک لە شاری سنە\nرێپێوان بۆ هاوپشتی لە گەڵ خەڵکی فەلەستین لە وڵاتە جیاجیاکان می 16, 2021\nهێرشی موشه‌كی بۆ سه‌ر ناوەندەکانی کاناڵی ئاسمانی “ئەلجەزیرە” و “ئاسۆشەیتێد پرێس” لە “غەزە” می 16, 2021\nبرینداربوونی سێ کۆڵبەر لە سنووره‌كانی نەوسوود و پیرانشار می 16, 2021\nده‌ستبه‌سه‌ر كردنی دوو چالاكی به ناوبانگی كرێكاری له شاری سه‌قز می 16, 2021\nهێرشی سەلەفییەکان بۆ سەر خەڵک لە سەقز می 16, 2021\nبانگهێشتی دوو چالاكی سیاسی و مه‌ده‌نی خه‌ڵكی شائابادی كرماشان بۆ دادسه‌رای ڕژیم می 16, 2021\nكۆبوونه‌وه‌ی پێرسۆنێلی نه‌خۆشخانه‌ی خۆمه‌ینی كه‌ره‌ج می 16, 2021\nناڕه‌زایه‌تی كارمه‌ندانی به‌شی خزمه‌تگوزاری ئامووزش و په‌روه‌رشی ئیسفه‌هان می 16, 2021\nکۆبوونەوەی کرێکارانی گرێبەستی وەزارەتی نەوت می 16, 2021


NRT TV | عێراق | ناوەڕۆکی سەردانەکەی سەرۆک وەزیرانی عێراق بۆ ئێران\nناوەڕۆکی سەردانەکەی سەرۆک وەزیرانی عێراق بۆ ئێران\nسەرۆک وەزیرانی عێراق بە سەردانێکی دوو ڕۆژە گەیشتە تاران و لەگەڵ سەرۆک کۆمار و بەرپرسانی ئەو وڵاتە کۆبووەوە، دوای کۆبوونەوەش لەگەڵ رۆحانی، کازمی رایگەیاند، دۆستایەتى عێراق لەگەڵ ئێران ماناى ئەوە نییە کە دوژمنایەتى نەیارانى ئێران بکەن.\nسەرۆک وەزیرانی نوێی عێراق یەکەم سەردانی بۆ دەرەوەی عێراق، بۆ وڵاتی ئێران بوو، لە سەردانەکەشیدا لەپاڵ بابەتى ئابورى و کۆرۆنادا، دڵنیایی دایە ئێران کە لە وڵاتەکەیەوە هێرش ناکرێتە سەرى و تەئکیدیشى لەسەر بەرژەوەندى و سەروەریى و سەربەخۆیی عێراقیش کردەوە.\nوەک بڕیار بوو مستەفا کازمى سەرۆک وەزیرانى عێراق بە سەرۆکایەتى شاندێکى باڵاى حکومەتەکەى گەیشتە تارانى پایتەختى ئێران و لەگەڵ ژمارەیەک لە بەرپرسانى ئەو وڵاتە کۆبوەوە. لە یەکەم وێستگەی سەردانە دوو رۆژیەکەشیدا لەگەڵ سەرۆک کۆماری ئێران کۆبووەوە.\nبەپێی میدیاکانی ئێران حەسەن رۆحانی لە هۆڵی کۆبوونەوەی سەرکردەی وڵاتانی ئیسلامی بە فەڕمی پێشوازی لە مستەفا کازمی کردووە.\nدواى کۆبوونەوەشى لەگەڵ سەرۆک کۆمارى ئێراندا، لە کۆنگرەیەکى رۆژنامەنووسیدا مستەفا کازمى رایگەیاند، پێویستە جەخت لەسەر کارى جددى بکرێتەوە بۆ چارەسەرکردنى کێشە هەڵپەسێردراوەکانى ناوچەکە.\nوتیشى عێراقێکى بەهێز دەتوانێت بەشداربێت لە سەقامگیریى ناوچەکە و ناکرێت عێراق ببێتە وێستگەى هەڕەشەکردن لە ئێران.\nکازمى باسى لەوەشکرد، لەگەڵ سەرۆک کۆمارى ئێراندا باسیان لە چالاککردنى رێککەوتنەکانى نێوانیان و بەرزکردنەوەى ئاستى بازرگانى و پاڵپشتى عێراق لە رووبەڕووبوونەوەى پەتاى کۆرۆنا کردووە.\nمستەفا کازمى ئاماژەى بەوەشدا، عێراق لەڕووى ئابووریەوە لەگەڵ ئێراندا بووە و پەیوەندییەکانى دەرەوەى عێراقیش پشت بە دورکەوتنەوە لە سیاسەتى جەمسەرگرتن دەبەستێت و گەلى عێراق بەپەرۆشە بۆ پەیوەندى لەگەڵ ئێران لەسەر بنەماى دەست نەخستنە ناو کاروبارى ناوخۆیەوە.\nسەرۆک وەزیرانی عێراق راشیگەیاند، دۆستایەتى عێراق لەگەڵ ئێران ماناى ئەوە نییە کە دوژمنایەتى نەیارانى ئێران بکەن.\nلاى خۆشیەوە، حەسەن رۆحانى سەرۆک کۆمارى ئێران رایگەیاند، وڵاتەکەى بەڵێن دەدات کە بەهەموو توانایەکیەوە لەگەڵ عێراق بێت.\nرۆحانى وتیشى، هەردوولا باسیان لە رێگاکانى زیادکردنى بازرگانى نێوان هەردوو وڵات کردووەتەوە و رێکەوتوون لەسەر بەرزکردنەوەى ئاستى بازرگانیی بۆ ٢٠ ملیار دۆلارى ساڵانە.\nسەردانەکەی کازمی بۆ تاران دوو رۆژ دەخایەنێت و بڕیارە سەرۆک وەزیرانی عێراق چاوی بە هەریەک لە عەلی خامنەیی رابەری باڵای ئێران و محەمەد باقر قالیباف، سەرۆکی پەرلەمانی ئەو وڵاتە بکەوێت. هەریەک لە وەزیرانی نەوت، دەرەوە، دارایی، تەندروستی، بەرگریی، کارەبا و راوێژکاری ئاسایشی نیشتمانی عێراق یاوەری کازمی دەکەن لەو سەردانەیدا بۆ تاران.\nئەم سەردانە لە کاتێکدایە کە بڕیار بوو کازمی پێش ئێران سەردانی سعودیە بکات، بەڵام بەهۆی نەخۆش کەوتنی شای ئەو وڵاتەوە، سەردانەکەی بۆ سعودیە هەڵوەشاندەوە و چووە ئێران.


06:20 - 27/11/2020 226 جار خوێندراوەتەوە\nئاین و ئایدۆلوجیا و سیاسەت، هەموو ئەوشتانەن پرۆسەیەکن بۆ لە شیعر خستنی دەق! لە دەقدا من تەنها شیعرم بۆ گرنگە، هەموو شتە ناشیعرێکان دەدەمەوە بە دەقنووس. 2 شیعر دەبێت بەدوای سەربەخۆیی خۆیدا بگەڕێت، بۆ ئەمەش پێویستمان بە دیدێکی هاوتای دیدی ئەلفرێد گالێرییە، ئەلفرێد گالێری داوای ئەوەی دەکرد شانۆ لە شتە زیاد و ناشانۆییەکان پاک بکرێتەوە، وەکو (ئەکتەر و موفرەداتی سەر شانۆ، لە بریتی دا بایەخ بە بووکەڵە بدرێت)1، لە بریتی ئەکتەر، بووکـەڵە نومایش بکات. هەر ئەم تێڕوانینە بوو وای لە ئەنتۆنان ئاڕتۆ کرد لە یەکێک لە مانیفێستە شانۆییەکانی دا بڵێت: ( بۆ بیر لە شانۆیە نەکەینەوە لەکاتی پرۆڤەدا بەرهەمی بهێنین)2.بە باوەڕی ئەنتۆنان ئاڕتۆ دەق شتێکی ناشانۆیی و زیادەیە، پێویستە شانۆ خۆی لە دەق ڕزگار بکات. کەواتە ئەلفرێد گالێری و ئەنتۆنان ئارتۆ پێکەوە شانۆ دەبەنەوە سەر بنەڕەتەکەی خۆی. *\nبۆ ڕزگارکردنی شیعر لە شتە ناشیعرییەکان، پێویستمان بە دیدێکی لەو جۆرەی ئەلفرێد گالێری و ئەنتۆنان ئارتۆیە. ئەگەر شانۆی ڕۆژئاوایی گیرۆدەی دەق و نووسەر وئەکتەر بووبێت ، ئەوا شیعر گیرۆدەی ئاین و ئایدۆلۆجیا و سیاسەت بووە. * شیعر بەجۆرێک لە جۆرەکان گیرۆدەی نەفەسی هۆمیرۆسیەت بووە،هۆمیرۆسیەت واتە چەقبەستنی شیعر لە دەوری پاڵەوانەکان و مێژووی نەتەوە و کۆمەڵگاکان. شیعر پێویستی بەوەیە ببرێتەوە سەر ئۆرفیۆس ،لەگەڵ حاڵەتە دەروونی و ویژدانێکانی تاکەکەس ئاشنا بکرێتەوە. * ئیمرسن لەبارەی شیعرەوە دەڵێت:( شیعر لە شیعرەوە لە دایک دەبێت)3.\nمەبەستی ئیمرسن ئەوەیە شتە نا شیعرێکان دەق ناکەن بە شیعر، بەشێوەیەکی گشتی شیعر ئەم گرفتەی هەیە. هەموو ئاین وئایدۆلۆجیا وسیاسەتێک شتی نا شیعریین و دەخزێنرێنە ناو شیعرەوە. بەباسی ئاین و نەتەوە و هەژاری، دەق نابێت بە شیعر ئەگەر ڕوانینێکی شاعیرانە لە ئارادا نەبێت. (تەنهابە هەڵچوون و داچوونی دەروونی شیعربەرهەم ناهێنرێت ئەگەر پێشتر ڕوانینێک شاعیرانە کاریگەریی لەسەرمان نەبێت)4. *\nشیعر، نە ئاینە و نەئایدۆلۆجیایە و نە سیاسەتە، بەڵکو شیعر هیچ نییە جگە لە خۆی. * شیعر دەرکەوتن و فۆرمی زۆرە، هیێندەی ژمارەی خوێنەرەکانێتی ،خوێنەر دەقێک وەک شیعر دەهێنێتە بوونەوە و دەتوانێت بیشیمرێنێت. پرسیار ئەوەیە ئایا ئەو خوێنەرەی دەقێک وەک شیعر دەخوێنێتەوە یان دەیمرێنێت خاوەنی ڕوانینێکی شاعیرانەیە؟ ئایا خوێنەرێکی ئایدۆلۆژی نییە؟ * ئاین و ئایدۆلۆژیا وسیاسەت، سێ ئافاتەکەی شیعر، وایان کرد ئێمە هەموو دەقەکانی مەحمود دەروێش و ماغوتمان بۆ گرنگ نەبێت، دڵنیام ئەگەر هەموو بەرهەمی شێرکۆ بێکەس و عەبدوڵا پەشێو وەربگێڕدرێن بۆ سەر زمانی عەرەبی دیسانەوە لەبەر ئاین و ئایدۆلۆژیا و سیاسەت بەشێکی زۆریان وەک شیعر ناخوێنرێنەوە، بەڵکو وەکو پرس دەخوێنرێنەوە. * شیعر شیعر و هیچی تر نییە.\n1-داناڕەئوف،شانۆی توندو تیژی لەنێوان تیۆر و پراکتیک دا.ساڵی 2020\n2 -ئەنتۆنان ئاڕتۆ.وەرگێڕانی مستەفا قەسیم:شانۆ وهەمبەرەکەی.\n3-خورخی لویس بورخیس،مختارات من شعره،ط۱،سنة۱۹۹۹،ص21 4-ن.ص.س،ص۲۲


📅 09-06-1963 - مەنعەتەجەولەکەی سلێمانی (رۆژە رەشەکە) Datum & Events\n👁 Denna post har tittat 15,929 gånger\nباشووری کوردستان - روودانی منع التجول - قەدەغەکرد [ Mer... 👁] ✖ ✖ 0 12 ✔ 99% ✍ H.B. 30-8-2010 11:20:17\n📕 ئینزیبات خانە و تاوانەکانی زەعیم سدیق 1961-1964 Bibliotek\n📅 Lades Jun 12 2018 8:12AM\n👁 Denna post har tittat 1,960 gånger\nم. محەمەد باقی سەعید  [ Mer... 👁] ✖ ✖ 0 3 ✔ 91% ✍ Z.S. 12-6-2018 8:12:24\n📕 بیرەوەری دەربارەی تاوانەکانی زەعیم سدیق و ئینزیباتخانە Bibliotek\n📅 Lades Aug 10 2016 10:12PM\nمامۆستا محەمەد باقی سەعید سلێمانی - 2016 [ Mer... 👁] ✖ ✖ 0 0 ✔ 68% ✍ H.B. 10-8-2016 22:12:50\n😊 پارەشم ناوێ گوو بە شەرەفی خۆی و باوکی Skämt\n📅 Lades Apr 18 2014 12:10PM\nساڵی 1963 کە مەنعەتەجەولی سلێمانی دەبێ و زەعیم سدی [ Mer... 👁] ✖ ✖ ✖ 0 0 ✔ 84% ✍ H.B. 18-4-2014 12:10:27\n📝 پەیامی مەسعود بارزانی لەبارەی کاراکردنەوەی پەرلەمان، حکومەتێکی نوێ، سەرۆکایەتی هەرێم Dokument\n📅 Lades Nov 20 2016 8:54PM\n👁 Denna post har tittat 6,434 gånger\nلە ماوەی چەند ڕۆژی ڕابردوودا ژمارەیەک بەڕێزی سیاسی [ Mer... 👁] ✖ ✖ ✖ 0 0 ✔ 93% ✍ H.B. 20-11-2016 20:54:14\n👫 جەلال کۆچەر Biografi\n📅 Lades Jul 26 2014 5:11PM\n👁 Denna post har tittat 54,056 gånger\nناوی تەواوی جەلال ئەحمەد وەیس. ساڵی 1943 لە گەڕەکی [ Mer... 👁] ✖ ✖ 2 1 ✔ 99% ✍ H.B. 26-7-2014 17:11:04\n📅 Lades Nov 10 2008 5:06PM\n👁 Denna post har tittat 10,370 gånger\nمامۆستای خەباتگێڕ و زانای لێهاتووی بواری زانستی بی [ Mer... 👁] ✖ ✖ 0 0 ✔ 99% ✍ H.B. 10-11-2008 17:06:32\n🏰 سەرچاوە - بانی میرانی سەروو Platser\n📅 Lades Jun 24 2012 8:46PM\nگوندێکی دوورە دەستی سەر بەشارۆچکەی قەرەداغی شارەدێ [ Mer... 👁] ✖ ✖ 0 0 ✔ 99% ✍ H.B. 24-6-2012 20:46:00\n👫 سەرداری ئامەخان Biografi\n📅 Lades Sep 14 2016 1:48PM\n👁 Denna post har tittat 5,051 gånger\nخەڵکی سلێمانی و ئەندامی پارتی بوو، ساڵی 1963 تەقەی [ Mer... 👁] ✖ ✖ 0 1 ✔ 70% ✍ H.B. 14-9-2016 13:48:34\n👫 فایەق هوشیار Biografi\n📅 Lades Mar 7 2013 4:08PM\n👁 Denna post har tittat 8,707 gånger\n•\tفایەق هۆشیارمستەفا ساڵی 1922 لە شاری سلێمانی لە [ Mer... 👁] ✖ ✖ 0 0 ✔ 94% ✍ H.B. 7-3-2013 16:08:09


5 هۆکار بۆ ئەوەی گالەکسی S9 نەکڕیت – کەی ئای تی ئێن\nئەندرۆید 8, ئازار 2018\nوەک لە بابەتێکی دیکەمدا باسم لە پێنج خاڵی گرنگ کردبوو کە وات لێدەکات مۆبایلە نوێکەی سامسۆنگ کە گالەکسی S9 یە بکڕیت، لەم بابەتەشدا باسی تایبەتمەندییەکانی دیکە دەکەین کە لەوانەیە وات لێبکات جارێکی دیکە بیر بکەیتەوە پێش ئەوەی بڕیاری کڕینی S9 بدەیت.\n١- بوونی تایبەتمەندی ئەنیمی ئاڕ لە مۆبایلەکەدا کە لە مۆبایلی ئایفۆن ١٠ـدا ناوبراوە بە ئەنیمۆجی و پێشتر بوونی هەبووە، و ئەمەی سامسۆنگ پێویستی بە گەشەپێدانی زۆر زیاتر هەیە، و تایبەتمەندی ناسینەوەی دەموچاوی مۆبایلەکەش بەو ڕادەیە سەرکەوتوو نییە لە چاو ئایفۆن ١٠ـدا.\n٢- بیکسبی لەوانەیە لە ئێستادا سوودێکی ئەوتۆی نەبێت بە تایبەت بۆ خەڵکی کوردستان چونکە بەشێکی تایبەتمەندییەکانی بۆ خەڵکی نەتەوە و زمانەکانی دیکە و کەرەستەکانی کە لێرە بەردەست نین بوونی هەیە. و شوێنی دووگمەی بیکسبی بەشێوەیەکی باش سەرکەوتوو نییە، چونکە لە تەنیشتی دووگمەی دابەزاندنی دەنگی مۆبایلەکەدایە و لەوانەیە زۆربەی جار سەرت لێ بشێوێنێت ئەمەش پێویستی بە ڕاهاتنێکی دوور مەودا هەیە. و لەوانەیە گوگڵ ئەسیستانت “یاریدەدەری دەنگی گوگڵ” بەکارهێنانێکی باشتری هەبێت.\n٣- نرخی مۆبایلەکەش خاڵێکی دیکەی زۆر گرنگی ئەم باسەیە، و S9 نرخی زۆرە و پێویستت بە گیرفانێکی پڕ هەیە بۆ کڕینی و نرخی S9 کە بریتییە لە ٧٤٩ دۆلار، چونکە نرخی مۆبایلی وەن پڵەس 5T نرخی لە نزیکەی ٥٠٠ دۆلار دایە و تایبەتمەندییەکانی ئێجگار لە S9ـەوە نزیکە. هەروەها مۆبایلی Motorola Moto G5 Plus کە نرخی نزیکەی ٢٠٠ دۆلارە و تایبەتمەندییەکانی بەشێوەیەکی باش نزیکی گالەکسی S9ـیە جگە پڕۆسێسەر و ڕوونما و چەند بەشێکی دیکەی مۆبایلەکە.\n٤- هێواشی سامسۆنگ لە کاتی ناردنی وەشانە نوێکاندا بۆ مۆبایلەکانی، و ئەگەر بتەوێت خاوەنی مۆبایلێک بیت کار بکات بە دواین وەشانی ساڵانەی ئەندرۆید ئەوا گالەکسییەکە هەڵبژاردەیەکی باش نابێت و هەمیشە لە چاوەڕوانی گەشتنی وەشانی نوێدا دەبیت و وزەی باشی چاوەڕوانی دەوێت.\n٥- تایبەتمەندی زۆر نزیکی مۆبایلەکە لە گالەکسی S8ـەوە:*هەمان قەبارەی ڕوونما و لە هەر ئینچێکیشدا هەمان ژمارەی پێکسڵەکانی S9ـی هەیە. هەمان توانای پاتری و بەرگەگرتنی ئاو تایبەتمەندییە هاوبەشەکانی مۆبایلە نوێیەکەیە لەگەڵ وەشانی پێش خۆی کە گالەکسی S8 بوو. ئایا باشترکردنی کامێرا و هەستەوەری پەنجەمۆر دەبنە هۆکاری ئەوەی وات لێبکەن ئەم مۆبایلە نوێیە بکڕیت؟ بڕیار لای تۆی خوێنەرە و سەرنجی خۆت لە لێدوان بنوسە.\nخوێنەری تایبەتمەندییە گرنگەکانی S9 بن کرتە لێرە بکە\nخوێنەری بابەتی ٥خاڵی بەهێزی S9 بن کرتە لێرە بکە\nYusuf IT 16 ئازار 2018 / 1:56 PM\nبەڕای من، Galaxy S9 لەڕووی گۆڕانکارییەوە Perfected Versionی Galaxy S8ە


بەهرۆز گەڵاڵی: گەر ریفراندۆم دوانەخرێت، دەبێت کورد خۆی بۆ شەڕی کۆڵانەو کۆڵان ئامادە بکات\nبەهرۆز گەڵاڵی کادیری پێشکەوتووی یەکێتی نیشتمانی کوردستان چەندان ساڵە نوێنەرایەتی حیزبەکەی دەکات لە کۆماری ئیسلامی ئێران و تورکیا، ئەو ئەزموونێکی باشی هەیە لەگەڵ سیاسیەکانی ئەو دوو وڵاتەو، دەزانێت هەڵوێستی ئەو دوو وڵاتەو بەتایبەتی حکومەتی تورکیا چییە لەسەر کێشەکانی ناوچەکەو کورد بە گشتی و هەرێمی کوردستانیش بەتایبەتی.\nماڵپەڕی سپی، ئەم چاوپێکەوتنەی لەگەڵدا ساز کردووە، ئەویش زۆر بەڕاشکاوانە ئەو مەترسیە گەورانە ئاشکرا دەکات کە لەئەنجامی ریفراندۆمدا رووبەرووی هەرێم دەبێتەوە، بەتایبەتی هەڵوێستی حکومەتی تورکیا، لەوانە سنور داخستن و رێگاگرتن لەهاتن و چوونی فڕۆکە بۆ فرۆکەخانەکانی هەرێم، تا دەگاتە راوەستانی ناردنی نەوت بەڕێگای بۆری نەوتی کوردستان بۆ بەندەرەکانی تورکیا. ئەمە دەقی چاوپێکەوتنەکەیە:\nبەهرۆز گەڵاڵی: ئەوەندەی بەنده ئاگاداربم توركیا نیگەرانە لەو بریارەی كه جەنابی بارزانی و هەندێ له حیزبەكان له هەرێم دەربارەی دیاریكردنی ڕۆژی ئەنجامدانی ریفراندۆم داویانه و بەبڕیارێكی تاكلایەنه و دیراسەنەكراوی دەزانن. دڵنیاشم لەوەی كه توركیا لەدژی ئەنجامدانی ریفراندۆمەكەیه و چەندی بابەتەكه زیاتر لە جدییەت نزیكبێتەوه، حكومەتی توركیا دوای جەژن، رونتر و راشكاوانەتر هەڵویستی حكومەت و دەوڵەتی خۆیان رابگەیەنن و هەتا ئەگەری زۆر هەیه، رەنگه داوەتی بارزانیش بكەن بۆ توركیا بۆ قسەكردن لەسەر ئەو بابەته.\nبەهرۆز گەڵاڵی: نەخێر لەو باوەڕەدانیم و پێشموانیه له ئەجێندا و بەرنامەی دەوڵەت و حكومەتی ئێستای توركیادا بابەتی لەم شێوه یە له رۆژەڤیاندا هەبێت.\nبەهرۆز گەڵاڵی: بارتی تاكلایەنه، بڕیاری خۆی داوه و هەندێ له لایەنەكانی تریشی كۆكردۆتەوه و بەبێ كاراكردنەوەی پەرلەمان رۆژی ئەنجامدانی ریفەراندۆمی دیاریكردووه. بەبێ ئەوەی هیچ ئەرزییەتێكی سیاسی و دیپلۆماسی و یاسایی و ئابوری و ئیداری و ماڵییان بۆ ئاماده كردبێت. به توركیایان وتوه ریفراندۆم بۆ دروستكردنی دەوڵەتی كوردستان و جیابونەوه له عێراق و گەڕانەوەی كەركوك و شوێنه جێ ناكۆكان نییه. به ڵكو بۆ ئەوەی وەک كارتێك بۆ گفتوگۆ له بەرانبەر بەغدا بەكاری بێنین. باشه گەر بۆ ئەو سێ بابەتە نییه، بۆ دەیكەین؟ خۆ كورد دەتوانێ بەبێ ئەنجامدانی ریفراندۆمیش بڕواته بەغدا و داوای مافی رەوای خۆی بكات و بەدیالۆك و گفتوگۆ و هەتا داوای سەربە خۆیی كوردستانیش بكەین. ریفراندۆم دوا هەنگاوه كه له كۆتاییدا پەنای بۆ بەرین.\nمن خۆم بڕواموایه ریفڕاندۆم لەكاتی خۆیدا ناكرێت. هەموو دنیا تەئیدی ئەنجامدانی ریفراندۆم لەو كات و ساتەی ئێستادا ناكەن. داوا دەكەن دوا بخرێت، كەچی سەركردایەتی پارتی بەتایبەتی خۆی بێدەنگ كردووه. وەک ئەوەی كه گوێی لەهیچ نەبووبێت هەڵسوكەوت دەکات.\nدیپلۆماتەكانیان قسەی خۆشیان بۆدەكەن، دڵنیام ڕاستییان پێناڵێن؟ بەداخەوە حزبەكەی خۆشم، یەكێتی نیشتمانی كوردستان، دەبوایە رەخنە لەم سیاسەتانەی پارتی بگرن، چونكە دۆست ئەوەیە كە بتگرێنێت. بێشبینی دەكەم دوای جەژن توركیا هەندێ هەنگاوی كرداری بهاوێت لەدژی ئەنجامدانی ریفراندۆمەكە، چونكە پێموایە سەركردایەتی پارتی لەوبارەیەوە حیساباتی وردی نەكردوە.\nدەپرسم ؟ حسابی ئەوه كراوه كه توركیا ئاسمانی خۆی بەڕووی فڕۆكەكانی كه لە فڕۆکەخانەی هەولێر و سلێمانی هەڵدەستن، دابخات؟ حسابی ئەوه كراوه دەرگای ئیبراهیم خەلیلمان لێ دابخات ؟ حیسابی ئەوه كراوه نەوتەكەی كه به بۆری ئێستا بۆ توركیا دەنێردری رانەگیرێت و نە‌هێڵێت بڕوات؟ حیسابی موچه و ژیانی ئەو خەڵكه كراوه؟ حسابی ئەوه كراوه ئەو عەسكەرەی توركیا كه بە ئاگاداری و ڕەزامەندی سەركردایەتی پارتی زیاتر له ١٨ هەژده بنكەی سەربازی له كوردستانی عێراق له پارێزگای دهۆك و به شێكی هەولێر ئامادەگی هەیه و جێنیشینبووه! بەیانی ریفڕاندۆم بكرێ و دەوڵەت رابگەیەنرێت؟ گەرەنتی هەیه كه ئەو سەربازانه نایەنە سەرمان و قوڕگمان ناگرن؟ خۆم بڕواناكەم خاوەنی بیرۆكەی ئەنجامدانی ریفراندۆم، بیر لەدروستكردنی دەوڵەتی كوردستان بكاتەوه، چونكه ئەگەر بیری لێبكردابایەته وه! دەبوایه هەرزوو مشوری لابردنی ئەو 18 قاعیده عەسكەریانەی سووپای توركیای بخواردایه كه لەسەرخاكی هەرێمی كوردستان نیشتەجێن و، دەبوایه بەزووی داوای كشانەوەیانی بكردایه. پێش راگەیاندنی ریفراندۆم و ئیعلانی دەوڵەتی كوردستان.\nسپی:سەركردایتی كورد لەم هەلومەرجەدا چی بکات باشە، پێشنیاری تۆ چییە؟\nبەهرۆز گەڵاڵی: پێویسته بەرچاومان روون بێت، له ئێستاوه بیزانین كه ئاماده كاری بۆ دروستكردنی فیتنه و شەڕ له دژی گەلەكەمان به رێگایەوەیه. بێگومان بۆ كەركوك و شوێنه جێناكۆكەكان. ئایا دەمانەوێت كەركوك و شوێنه جێناكۆكەكان بكەونەوه دەست حەشدی شەعبی و حكومەتی بەغدا ؟ پێویسته لەمه ئاگاداربین. شەڕ رووبدات شەڕەکە دەکەوێتە ناوچەكانی ژێر ده سەڵاتی نوفوسی یەکێتی و دەوروبەری مەخمور. من پێموایە ئەو شەڕە روودەدات. من له روانگەی هەستی نەتەوەییەوە و هەستكردن به لێبرسراویەوەتی مێژوویی خۆمەوە، مەجبوورم مەترسییەكانی هەستی پێدەکەم و هەیە، پێتانی بڵیم بۆ بەرچاو روونی بیخەمە بەرچاوی سەرکردایەتی کورد. بەندەش وەک هەموو تاکێکی کورد دەمەوێ كوردستان ببێتە خاوەنی دەوڵەتی خۆی، بەڵام بەو رێگایەی ئێستا دەستمان داوەتێ، ئەو رێگایە بەهەڵەیەکی گەورە دەزانم کە دەستمان داوەتێ و گرتوومانەتە بەر. بەندە ئەو رێگایە بەهەڵەیەکی سیاسی گەورە دەزانم و بەهەنگاوێکی ستراتیژی و زیرەکانەی نازانم، چونكه دەوڵەت بەعینادی بەرامبەر ئەمەریكاو روسیاو فەرەنسا و ئینگلیز و یەکێتی ئەوروپاو وڵاتانی تر دروست نابێت، باسی توركیا و ئێران و عێراقیش هەرناكەم، ناتەبایی ناوخۆشمان هەرباس ناكەم.\nئێستاش ئەگەر سەركردایەتی كورد بەم سیاسەتەی ئێستادا نەچێتەوه، واز له سۆزو عاتیفە نەهێنن؟ دڵنیابن هەرێمی كوردستان تووشی شهڕێکی وا دەكرێت كه پێی دەڵین شەڕی کۆڵان بە کۆڵان، بۆیه داوا دەکەم، تكا دەکەم ! چێکی قەنەواتی زانیارییەکانتان بکەنەوە، فایدەی زۆری بۆ کوردو نەتەوەکەمان دەبێت. هەقە جەسووربین بیرێکیش له دواخستنی ریفراندۆمەكه بۆ كاتێكی گونجاوتر بكەینەوە، دڵنیام بۆ گەلەکەمان باشتردەبێت، چونکە ئەوە داواکاری دەوڵەتە گەورەکانە، هی ئەوانەیە کە کاریگەری سیاسیان هەیە لە سەر دروستکردنی بڕیاری سیاسی ناوچەکەی ئێمە. مەسەلەی داعش تەواوبێت بە وریای رەفتار نەکەین بەرەو بەغدا مەجبورمان دەکەنەوە، بۆیە داوا لەسەرکردایەتی پارتی دەکەم بەبێ قەیدو شەرت پەرلەمان کارا بکەنەوە، حکومەتێکی نوێی بەهێز دروستبکەین و سیستەمێکی دیموکراسی پشت ئەستور بە یاسای شەرعی و دادپەروەرانە دروستبکەین.\nئەگەر ئەمانەش ناکەین دەبێت خۆمان بۆ شەڕێکی قورسی کۆڵان بە کۆڵان ئامادە بکەین، خۆمان بۆ تەقینەوەو نا ئیستقراری هەرێم ئامادە بکەین و، چاوەڕێی ئەوەش بکەین لە بەینی ئێمەی کوردو داعش و حەشدی شەعبی و دەوربەرەکانیان شەڕ روودەدات.\nبەهرۆز گەڵاڵی: راسته بەنده ماوەیەك نوێنەری مام و یەکێتی بووم له ئێران، بەڵام من ئەو هەقە بە خۆم نادەم لە باتی نوێنەری یەکێتی هاوڕیم مامۆستا نازم وەڵامی پرسیارەکانتان بدەمەوە. دڵنیام بەڕێزیان لە من ئاگاداری وردەکارییەکانی سیاسەتی ئێستای کۆماری ئیسلامی ئێرانە، بەڵام دەتوانم ئەوەندە بڵێم رای کۆماری ئیسلامی ئێران روونە دەربارەی یەکپارچەیی خاکی عێراق، ئەوان فەرشێک بە دەساڵ دروستدەکەن ئەوەندە هێمن و لەسەرخۆن لە بڕیارداندا، بەڵام لە ئاست ریفراندۆم و راگەیاندنی دەوڵەتی کوردستانەوە بڕیاری پێشوەختەیان هەیەو بەدڵنیایەوە لە دژی ریفراندۆمن و دەستەوسانیش ناوەستن. هەموو رێگایەکیش بە تەدریجی تاقی دەکەنەوە بەمەبەستی دواخستنی ریفراندۆم و ئەنجامەندانی، سەرکردایەتی کورد ئەگەر ئەوە نەزانێ؟ یان حیسابی بۆ نەکردبێ؟ یان بە پێچەوانەی ئەو لێکدانەوەیەی بەندەوە بڕوای هەبێت؟ مانای وای لە ئەلف و بێی سیاسەتی کۆماری ئیسلامی تێنەگەیشتوون.\nئه‌م بابه‌ته 26449 جار خوێنراوه‌ته‌وه


کڵاشینکۆف - قەڵەم\nئەو پێی وایە ئەگەرچی ئەو ساڵانە یەکجار زۆر مرۆڤ دەکوژران، بەڵام نەیانتوانیبوو "هومێد" لە ناو بەرن. وەک بڵێی خوێن، دووبارە دەبووەوە بە جەستە، هەڵدەستایەوە سەر پێ و دیسان دەستی بە ژیان دەکردەوە. ئەو حەزی بەو دووبەرەیەیە وا هەموو شتێکیان لەیەک جیا بوو. ئاسان دەتناسینەوە، لە چەند رستەدا هەموو مەبەستەکانیان کۆدەکردەوە و بە بێ ترس و حەزەر دەیاندرکاندن، پێچ و پەنایان نەبوو، تەنانەت شانازیشیان بە باوەڕەکانی خۆیانەوە دەکرد. ئیتر دوواتر نەیاندەگوت هەڵەمان کرد و دەبێ بە خۆماندا بچینەوە. ئەو حەزی بەو سادەیی و راستگۆیی و راستەوخۆیی و،.... ترسناکیەی کردار بوو. چ هی دوژمن چ هی خۆ.\nچاو دەقونجێنێ، بۆ ئەوەی باشتر وێنە خەیاڵییەکان بێنەوە بەرچاوی. ئەو وێنانەی ئەو بە جۆرێک لە جۆرکان هەم لە کتێبەکاندا خوێندبوونی و هەم لە فیلمەکاندا دیتبوونی، دێنەوە بەر چاوی،... زیندوو زیندوو. جەستە بە هەیبەتەکانی بەرەنگاربوونەوە و نەترسی. ئەوانەی وا دەیانتوانی لە کاتی هێرش بردن یان بەرنگاریدا، دەیانتوانی تەنانەت ژن و منداڵەکانی پشت جەبهەکانیش لە بیر بکەن و، تەنیا بیر لە دوژمن بکەنەوە. ئەو ئیرادانەی تەنیا لە خەڵوەتی خۆیاندا دەگریان! ئەگەر دەرفەت و حەزێک بۆ گریانێک هەبا.\nسەیری وێنەی ستالین دەکا بە سمێڵە مێژووییەکەیەوە، بەو پیاوانەی بە دەورییەوە کە دەیانتوانی هەموو شتێکی دوژمن بخوێننەوە و، دوواتر لە پلانێکی سەیر و خوێنین دا بیانکەن بە پەندی رۆژگار. ئاخ! چ دەبا،... چ دەبا لە جیاتی ئەم رۆژگارە نەگبەتەی ئەمڕۆ کە هەموو شتێک بووە بە گونکە هەویرێکی لەرزۆک، لەو رۆژگارە سەرتاسەر جادووییەی ئەو سەردەمەدا ژیابا. جیاوازییەکە تەنیا هەفتاد و پێنج ساڵە،... تەنیا ئەمە و بەس. تەنیا تەمەنی مرۆڤێک! هەست دەکا گەر چاو بقونجێنێ و دەست رابکێشێ، بە ئاسانی دەستی دەگاتە دەستی ئەو ساڵانە، دەستی ئەوان، دەست و مەچەکی سڕی سەرما و تفەنگ. بەڵام مەخابن! چەندە نزیک دەنوێنێ، هەر بەو رادەیەیش دوور. رقی هەڵدەستێ. ئەمە ناخۆشترین بەشی بێدەسەڵاتیی مرۆڤە. "کات" قێزەوەنترین شتی مومکین لە جیهاندایە.\nئەو ساڵانە، دوژمن، لەوێ رێک لە بەرامبەرتدا رادوەستا. دەتبینی، دەتناسییەوە. ئەگەرچی وەک خۆت ئەویش گۆشت و خوێن و ئێسک بوو، بەڵام تام و بۆنی تایبەت بە خۆی هەبوو. لە دوورەوە دەتزانی کێیە. تەنانەت سیرەی تفەنگیش دەیناسییەوە. تەنیا پێویست بوو جارێک بەرەوڕووی تەقە بکەی، ئیتر بۆ جاری دووهەم تفەنگەکە بۆ خۆی تەقەی لێدەکرد! بۆیە دەستخستنی تفەنگی دوژمنیش گرینگ بوو. وەک بڵێی خۆیت گرتووە. زرت و زیندوو و،... بێ گرێ.\nسەیرێکی تری کڵاشینکۆفەکەی دەکاتەوە. رقی لە تۆزەکەی سەریەتی. کاتی خۆی کە کڕی، دڵنیا بوو لەوەی ئەو سەردەمە دەگەڕێتەوە، بەڵام ساڵانی ساڵ گوزەرا و هیچ شتێکی وا رووی نەدا، نەک تەنیا رووی نەدا، بگرە رێگاکان جۆرێکی تر رۆیشتن. بە لایەکی تردا. جۆرێک کە هەموو شتێک بوو بە مژ، مژێک بە سەر هەموو شتێکدا خۆێ راکێشا. حەمەی دراوسێیان کە رقی دونیای لە مارکس بوو، ئیستا پێی وایە مارکس بیرمەندێکی گەورەیە! بەڵام تەنیا بیرمەندێک و بەس. رێک وەک هەموو بیرمەندەکانی تر. ئەو تەنانەت جاری وایە بۆ ئەوەی بیروڕا ئاینییەکانی خۆی بسەلمێنێ، کەڵک لە مارکس وەردەگرێ. دەڵێ "لە کۆمەڵگای بۆرژوازیدا، ئایین لە خۆنامۆ بووە!" شیرکۆ، دراوسێی دەستی چەپیشیان کە رقی دونیای لە موحەممەدی پەیامبەر بوو، ئیستا دەڵێ "جاری وایە حەز دەکەم رکەعەتێک نوێژ بکەم، بەس لە بە خاتری محەممەد. ئاخر هەموو پیاوێکی گەورەی ناو مێژوو شیاوی رێزلێگرتنە. ئەویش بەو شێوەیەی کە بۆ خۆی پێی خۆش بووە."\nچییان لێهات،... چییان لێهات؟ پیاوە گەورەکان و سەردەمە مەزنەکان بۆ کوێ چوون؟ ئاخ! دەستماڵەکەی هەڵدەگرێ و بە ئارامی خاوێنی دەکاتەوە. لە ناو ئەو مژەی هەنووکە هەموو دونیای داگرتووە، دەکرێ هەموو جۆرە بوونەوەرێک لێیەوە بێتە دەر،... بە بێ ئەوەی ئامادەی بینینی بیت. تەنانەت بۆ خۆیشت. تۆ لێرەیت و کەچی دەبینی لەوێ لە ناو مژەکەوە خۆت بەرەو ڕووی خۆت دێت. ئەوسا دادەنیشێ و دەست دەکا بە قسەکردن لە گەڵت. باسی ئەوەی حەقیقەتەکان ئاون، هەم لەیەک دەچن و هەم جیاوازن. دڵی تەنگ دەبێ. ئاخ، چ دەبوو تەنیا زەمەن کەمێک درەنگ وەرچەرخابا. بێگومان ئەم کڵاشینکۆفەی ئەویش دەیتوانی زۆر شت بکا. هەر لە کوشتنی فاشییەکانەوە بگرە، هەتا ئەوەی بە لوولە گەرمەکەی دەیتوانی لە سەرمای تاقەت پڕوکێنی سیبریدا بە جوانی دەستە تەزیوەکانی گەرم بکاتەوە.\nهەڵدەستێتە سەرپێ. کڵاشینکۆفەکەی هەڵدەگرێ و، دەچێتە بەر پەنجەرەکە. هەندێ کەس و هەندێ شت لە زەمەنی هەڵەدا دەژین. لە کاتی خۆیدا نایەنە ناو ژیانەوە. دەبن بەو بوونەوەرانەی کە دەبێ تەنیا کاوێژی رابردوو بکەنەوە، کاوێژی زەمەنەکانی تر. یاخود بە تەمای دووپاتبوونەوەی رابردوو، تەنیا لە خەیاڵدا بژین. نا، ئەو نابێ وای لێ بەسەربێت. دەبێ شتێک بکا! ئەو دەبێ هەڵەی مێژوو راست بکاتەوە. ئەوانی تریش هەر ئەمەیان کرد. باوەڕیان بە کردە و قسەی خۆیان هێنا و، ئیدی نەترسان و کاریان بۆ کرد. دوواتر، زەمەن بە کەیفی ئەوان گەڕا. کەواتە دەبێ لە پشتی ئەم تفەنگە ئیرادەیەکیش هەبێ. کێ چووزانێ ستالینیش کاتی خۆی لە دۆخی ئەمدا نەبووە، بەڵام بە جەرگ بووە و توانیوویەتی ئیرادەی خۆی بە سەر رووداوەکاندا بسەپێنێ. هیوایەک لە دەروونیدا دەگڕێ، بەڵام راوەستە! ستالین خاوەنی هاوڕێی باش بوو. ستالین "ژۆکۆف" ی هەبوو. ئەو کێی هەیە؟ حەمە و شێرکۆ! خاو دەبێتەوە،... وەک گوریسێک کە بە هەڵە چنراوە.\nدێتەوە بیری، دووا تەقەی ناو ئەم شارە ئەو کاتە بەرز بووەوە وا باوکێک دوو کوڕەکەی خۆی کوشت. شەوە ترسناکەی بە جوانی لە بیرە. منداڵی گەڕەک تا یەک هەفتە نەیاندەوێرا بە شەو بچنە دەر. سەرتاسەری گەڕەک تۆزی خەمێکی قورس لێی نیشتبوو. نەفرەتێکی سەیر لە تفەنگ هەموو شاری گرتبووەوە. ئەم دەنگی نەدەگەیشت کە بەو خەڵکە بڵێ تفەنگەکەی لە چەشنێکی ترە، لە چەشنی ئەو تفەنگانەیە فاشییەکانی پێ دەکوژرێ. لەو تفەنگانەیە کە داهاتوو دروست دەکەن. ئاخ لە خەڵکی!... مەخابن کە ساڵەکان گوزەراون!\nبزەیەک دەیگرێ،... گەورەتر و پڕماناتر لە هەموو بزەکانی پێشتر. دەراخە ئیزافەکە دەخاتە بەر پشتێنەکەی و کڵاشینکۆفەکە لە شان دەکا و بۆ دوواجار دەچێتە بەر ئاوێنەکە. ئەوجار پێڵاوەکانی لەپێ دەکا و بە قەڵافەتێکی تەواو هەڵکشاوەوە، وەدەردەکەوێ. دەبێ ئەمڕۆ یەکجار بۆ هەمیشە تۆڤی ئەو بنکەیە لەم وڵاتە بنەبڕ بکا.\nتفەنگەکەی لە شان دادەگرێ و بە وردی سەیری دەکا. بیر دەکاتەوە "گەر هیتلەر هەفتاو حەوت ساڵ لەمەو پێش کۆمپیوتری هەبایە، رەنگە قەت هوروژمی بۆ سەر رووسیا و دونیا نەکردایە!"


Home6ئەرشیفی بابەتەکان6هەواڵی ناڕەزایەتییە کرێکاریی و جەماوەرییەکان\nئامادەکردنی: ئاراس رەشید، سالار حەمە سەعید، شوان عەزیز\nکرێکارانی شارەوانی بەسرە خۆپیشاندان دەکەن بۆ جێگیرکردنی ئەو کرێکارانەی بە رۆژانە کاردەکەن.\nفەرمانبەر و کرێکارانی شارەوانی بەسرە، ڕۆژی ٢شەممە ٢٠/١١/٢٠١٧ خۆپیشاندانێکیان ڕێکخست، داواکاریان ئەوە بوو کە وەک وەزارەتەکانی دیکە ئەو کرێکارانەی بە کرێی ڕۆژانە کار دەکەن دایانمەزرێنن بە جێگیری. لەسەر حکومەتە کە زەویان بۆ دابین بکات و بەدەریان بکات لە بڕیاری ٢٥٢ی ساڵی ٢٠١٧، و گەڕانەوە بە کارکردن بە دەرماڵەی ترسناک. هەروەها جێگیرکردنی ئەو فەرمانبەرانەی کە بەڕۆژانە کاردەکەن. هەروەها گەڕانەوە بۆ کارکردن بە دەرماڵەی پیشە و ئیداری، هەروەها پێدانەی بڕی پارەیەک بۆ چاکتر کردنی بژێوی و دەرماڵەی هاندان سەعات کاری زیادە. جەختیشیان لەوەکردەوە کە مافی خۆیانە ژیانێکی شەرافەتمەند بژین و بەبێ منەتی کەس.\nلەڕۆژنامەی دەیلی تێلێگراف:\nبەرواری ٢٩ی نۆڤەمبەری ٢٠١٧ ٢٥٠٠ کرێکار، بێکاردەکرێن\nلە کۆمپانیای پالمر & هارڤی پالمر & هارڤی کە یەکێکە لەگەورەترین کارگە خسووسیەکان (پرایڤت) لە بەریتانیادا لەیەکەمین هەنگاوی بۆ چارەسەرکردنی باری ئابووری و مالی کۆمپانیاکە بڕیاری دەرکردنی ٢٥٠٠ کرێکاری داوە تەنها جەند هەفتەیەک پێش کریسمەس جێ بەجێ د. ئەم کۆمپانیایە کە کۆمپانیایەکی جملە فرۆشە (کۆفرۆشە) پێداویستی شمەک وکەلوپەلی ٩٠٠٠٠ بازار دابین دەکات لەتەواوی بەریتانیادا. جگە لەم ٢٥٠٠ کرێکارە ٩٠٠ کرێکاری تریش لە مەترسی دەرکردن دان لە پاش ئەوەی ڕووبەڕووی وەزعێکی مالی و بازرگانی پر قەیران بۆتەوە کە لەئاکامدا ئەو بڕیارەدراوە کە سەرەتا ٢٥٠٠ و دواتریش ٩٠٠ کرێکاری تر دەربکرێن. کرێکارێک لە کۆمپانیای پالمر & هارڤی بە -دەیلی تێلێگراف-ی گووت کە بەڕێوبەرانی کۆمپانیای (پالمر & هارڤی) لە (هێمێل هێمپستێد) و ئۆفیسەکانی (فارنهام) پێ یان راگەیاندون کە بچنەوە ماڵەوە. ئەم بڕیاری دەرکردنە هەر یەکسەر جێ بەجێ کرا . ئەم کۆمپانیایە زیاتر لە ١٠٠ ساڵە دامەزراوە و دەستبەکارە وئەم کارگە خسوسیە (پالمر و هارڤی) دادەنرێ بە گەورەترین کۆمپانیای دابینکردنی جگەرە لەبەریتانیادا. لە سەدا ٤٠ ی فرۆشتنی کالاکانی ئەم کارگەیە تەرخاندەکرێ بۆ بازاری زۆر بەناوبانگی (تێسکۆ).\nتێوەگلانی کۆمپانیای ئەپڵ.. خوێندکاران ڕۆژانە ١١ کاتژمێرکاریان کردوە بۆ بەستنی ئایفۆن لە چین.\nکۆمپانیای ئەپڵ تاوانبار کرا بە” بەکاربردنی خوێندکارانی خوێندنگاکان بە شێوەیەکی نا یاسایی، و کارکردنیان بە سەعات کاری زیاد لە بەستنی دەزگای(ئای فۆن ئێکس)، بۆ ئەوەی کۆمپانیاکە بەڵێنەکانی بباتە سەر لە ڕێگەی کۆمپانیای( فۆکسکۆن) کە خاوەنی پیشەسازی دەزگایە لە پارێزگای تسنغتشۆ لە چین.\nڕۆژنامەی( فاینانشیال تایمز)ی بەریتانی ڕۆژی ٣ شەممەی ڕابردوو ١٩/١١/٢٠١٧ ئاشکرای کرد، کە خوێندکاران لە کۆمپانیای( فۆکسکۆن) ڕۆژانە ١١ کاتژمێر کار دەکەن، بۆ بەستنی تەلەفۆنی تازە. ئەمەش بە شکاندنی یاسای کاری زیادە دادەنرێت لە چین. هەروەها گوتی کە ٣٠٠٠ خوێندکار لە تشنغتشۆ دەنێردرێنە سەر کار لە کارگەکانی فۆکسکسون، تەمەنیان لە نێوان ١٧و١٩ ساڵ دەبێت.\nخوێندکارەکان جەختیان لەوە کردەوە کە” داوایان لێکراوە بۆ ماوەی ٣ مانگ بچنە ئەو کارگانە کار بکەن بۆ بەدەستهێنانی شارەزایی لە کار، سەرەڕای ئەوەی کە کارەکە پەیوەندی بە بەرنامەی خوێندنەکەیانەوە نیە”. یەکێکیان بۆ فاینانشیال تایمز قسەی کرد”خوێندنگەکەمان داوای لێ کردین بۆ کارکردن لەو شوێنە، بە پاساوی ئەوەی کە شارەزایی بەدەست دێنین”.\nلە بەرامبەردا ئەپڵ ڕاگەیاندنێکی دەرکردوە کە تێیدا دەڵێت” لە کاتی پێداچوونەوەمان بە ژمێریاری ئەم دواییانەدا، بۆمان ئاشکرا بوو کە خوێندکارانێکی ڕاهاتوو لەو کۆمپانیا چینیەدا زیاد کاریان کردوە. دڵنیا بووینەوە کە ئەو خوێندکارانە بە خۆبەخش کاریان کردوە، وە قەرەبوو و قازانجیان وەرگرتوە. بەڵام وا پێویست بوو کە ڕێگەیان نەدرێت سەعات کاری زیادە کار بکەن”.\nئەپل ئەوەشی زیادکرد کە” ئەپڵ پابەندە بە دابینکردنی ڕێز و شەرافەتمەندی هەر کەسێک کە لە دەزگاکانی ئەوان کار دەکەن… بەردەوامیش دەبین لە هەوڵدان بەوپەڕی توان لە پێناو بەدەستهێنانی گۆڕانکاری ئیجابی و پارێزگاری کردن لە کرێکاران لەو دام و دەزگایانەی خۆمان”. لە بەرامبەردا فۆکسکۆن بە فاینانشیال تایمزی ڕاگەیاند” کارەکان هەمووی خۆبەخش بووە، و بە قەرەبووی گونجاوەوە” بەڵام ” راهاتوەکان سەعات کاری زیادە کاریان کردوە، ئەمەش لادانە لە سیاسەتی ئێمە”.\nکەناڵیکی سویسڕی قەبارەی دۆزەخی کرێکارانی بیناسازی لە ئیمارات ئاشکرا کرد.\nمۆزەخانەی لۆڤەر لە ئەبوزەبی کە لەم دواییانەدا کراوەتەوە بە ئامادەبوونی نێودەوڵەتی ڕاستیەکی تاریک دەشارێتەوە. بەرنامەی( خاڵی ڕژێم) کە لە کەناڵێکی گشتی سویسڕی پەخش دەکرێت بەزمانی فەرەنسی(RTS) هەموو ڕۆژانێکی یەکشەممە لە هەفتە. چاوپێکەوتنی لەگەڵ کرێکارە بیانیەکانی ئیمارات ئەنجام داوە و کە لەچ هەلومەرجێکی ناخۆش کار دەکەن.\nماوەی ١٥ ساڵە ئیمارات گەشەکردنێکی بەرزی بەردەوامی بەخۆوە دیوە، بە ملیارات دۆلاری دەستکەوتوە بەتایبەت لە سامانی نەوت. وای کردوە ئەو وڵاتە بتوانێت دامەزراوە و تەلار و بورج شوێنی زۆر خۆش دروست بکات.\nئەو بورجە سەرکەشانە و تەلارە خۆش و دامەزراوانە کە بە بازووی ملیۆنان لە کرێکاری بیانی دروستکراون، زوربەیان لە نیوەکیشوەری هیندستانەوە ڕایانکردوە لەو ژیانە ناخۆشەی کەهەیانە بۆ ئەوەی ژیانی خۆیان و خێزانەکانیان باشتربکەن هاتوونەتە ئیمارات. کرێکارانی بیانی هاتوو بۆ ئیمارات بە ٨٠% ی دانیشتوانی ئیمارات مەزەندە دەکرێت کە ژمارەی دانیشتوانەکەی ١٠ ملیۆن کەسە.\nبەڵام، چی دەزانین دەربارەی هەلومەرجی ئەم سوپایە لە هێزی کاری کۆچبەر؟ هەندێک کرێکار لە بەرنامەی( خاڵێ رژێم) دا لە یەکێک لە بیناکانی ئەبوزەبی وەڵامیان داوەتەوە، ئەوان ڕۆژانە ١٠ کاتژمێر کاردەکەن لە بەرامبەر ١٠٠بۆ ٢٠٠ فرەنکی سویسڕی و لە کۆتایی مانگ وەریدەگرن.\nلە دۆکیومێنتاریەکی ڤیدیۆییدا کە دوای هەفتەیەک لە گەڕانەوەی ڕاگەیاندن کارە سویسڕیەکان لە کەناڵی گشتی سویسڕا پەخشکرایەوە، دوای ئەوەی ماوەی ٥٠ کاتژمێر لە لایەن هێزە ئەمنیەکانی ئیماراتەوە کەوتنە ژێر لێکۆڵینەوە.\nیۆنان.. خانەنشینان لە دژی لێبڕینەوە لە مووچەکانیان خۆپیشاندانیان کرد.\nنزیکەی ٢٠٠٠ لە خانەنشینانی یۆنان لە ٢٣/١١/٢٠١٧ دا لە ئەسینای پایتەختی یۆنان خۆپیشاندانێکیان ئەنجامدا، دژ بە لێبڕینەوە تازەکان لە مووچەکانیان بەپێی چاکسازیە یاساییەکانی حکومەت لە چوارچێوەی چاکسازی و ” سک هەڵگوشین). خۆپیشاندەران لە مەیدانی( کوسیاس) لە ئەسینا کۆبوونەوە لە سەر داوای ژمارەیەک لە نەقابەکان. خۆپیشاندەران شیعاری( هەموو شایانی مووچەیەکین کە شایستەی کەرامەتی ئینسان بێت) بەرزکردبۆوە.\nلە پرسێکی پەیوەندیداردا، نزیکەی ١٠٠ هەزار فەرمانبەری کەرتی تەندروستی خۆپیشاندانێکیان لە سەر داوای یەکێتی کرێکارانی نەخۆشخانە حکومیەکان( بۆیدین) ڕێکخست، لە ئەنجامدا چوونە ناو تەلاری وەزارەتی تەندروستیەوە. خۆپیشاندەران ناڕەزایەتی خۆیان لە بەرامبەر هەلومەرجی کاری قورس و بە مووچەی کەمەوە دەردەبڕی. خۆپیشاندەران هەڵسان بە دانانی مێزێک کە نان و زەیتونی لەسەر داندرابوو. لافیتەیەکیش کە لەسەری نووسرابوو( بەهۆی سەرۆک وەزیران ئەلکسیس تسیبراس و وەزیری تەندروستی، سزادراوین بە خواردنی نان و زەیتون بە تەنیا).\nمانگی رابردوو، لە ماوەی هەفتەیەکدا خانەنشینان ٢ جار خۆپیشاندانیان ئەنجام داوە لە ئەسینا، دژ بە کەمکردنەوەی مووچەکانیان لە ساڵی ٢٠١٩، ئەم لافیتانەشیان بەرزکردبۆوە (پارە لەوانە وەرگرن کە هەیانە، نزیک مەکەونەوە لە خانەنشینان). مووچەی خانەنشینان بە ڕێژەی ٤٠% لە ماوەی ساڵی ڕابردوو دابەزینی بەخۆوە بینیوە، بەهۆی قەیرانی ئابووری لە یۆنان، کە ڕێژەی بێکاری دەگاتە ٢١% .\nکرێکارانی ٦ شوێن لە ئەڵمانیا کە سەر بە کۆمپانیای زەبەلاحی ( ئەمازۆن)ە، رۆژی هەینی ٢٤ نۆفەمبەر مانگرتنێکیان ڕێکخستن\nکرێکارانی ٦ شوێن لە ئەڵمانیا کە سەر بە کۆمپانیای بازرگانی ئەلکترۆنی ئەمەریکی زەبەلاحی ( ئەمازۆن)ە، مانگرتنێکیان ڕۆژی هەینی ٢٤/١١/٢٠١٧ ڕێکخستن، کە هاوکات بوو لەگەڵ ڕۆژی بازاڕکردنی ساڵانەی( هەینی سپی)، داوای زیادکردنی کرێ و باشترکردنی هەلومەرجی کاریان کرد.\nکرێکارانی کۆگاکانی ( ئەمازۆن) لە شارەکانی ( باد هیرسفیلد و لایبتسیج و راینبرج و فیرنە و جرابن وکۆبلنتس، دەستیان کردە مانگرتن لە نیوەی شەو تاوەکو کۆتایی شیفتی شەوانەی ڕۆژی شەممە، ئەمەش بەپێی نەقابەی( فیردی) بۆ کرێکارانی خزمەتگوزاری. ڕۆنی نوێنەری نەقابەی فێردی گوتی” لەسەر کۆمپانیای ئەمازۆنە شان بداتە بەر بەرپرسیارەتی لە پێناو دابینکردنی هەلومەرجی کار بۆ کرێکاران بۆئەوەی بەشێوەیەکی باشتر خزمەتی کڕیارەکانیان بکەن”.\nهەروەها کرێکارانی یەکێک لە کۆگاکانی ئەمازۆن لە ئیتاڵیا لە شەودا دەستیان کردە مانگرتن بۆ باشترکردنی هەلومەرجی کاریان. بەپێی نەقابەی ( یو.جی.ئێل) و ( سی،ئای،ئێس،ئێڵ) و ( سی،جی،ئای،ئێڵ) و( یو،ئای،ئێڵ)ی کرێکاران لە ئیتالیا، پتر لە ٥٠٠ کرێکاری کۆگای ئەمازۆن لە کاستل سان جیۆفانی لە هەرێمی بیاسینزا لە باکوری ئیتاڵیا لە کاتژمێر ٦ یە بەیانی تاوەکو ٦ ی بەیانی ڕۆژی دوایی شەممە کاریان ڕاگرت.\n( ئەمازۆن لە ئیتالیا) لە ڕاگەیاندنێکدا ئاماژەی بەوەدا” کرێی کرێکاران بەبەراورد لەگەڵ کرێکارانی ئەم کەرتە بەرزترە، هەروەها بیمەی تەندروستی و داشکان بۆ کرێکاران و بەرنامەی ڕاهێنان نموونەی شتی زیاترن بۆ ئەم کرێکارانە”. لە هەمان کاتدا سارا کیلفی بەڕێوەبەری بازاڕ لە ئەمازۆنی ئیتاڵیا گوتی” مانگرتنەکە کار ناکاتە سەر کڕیارەکان و هەوڵ دەدەین لە کاتی خۆیدا شتەکانیان بەدەست بگات”.


چەند ڕێگەیەکی ئاسان بۆ پاك ڕاگرتنی ماڵەکەت\nهەمیشە پاکوخاوێنی هەستێکی تەواو جیاواز و ئارامییەکی دەرونی بە مرۆڤ دەبەخشێت، هەر بۆیە کاتێک سەردانی ماڵێک یان شوێنێک دەکەین، سەرەتا سەرنج و بیرمان بۆ لای پاک و پوختیی خاوەن ماڵ و بەرپرسی پاکوخاوێنی ئەو شوێنە دەچێت.\nچەندان جۆر هۆکاری پاکوخاوێنی و کەلوپەلی پاککردنەوە هەیە، کە هەموو بەکاری دەهێنن بۆ ئەوەی ناو ماڵەکەت بە جوانترین و پوختترین شێوە دەربکەوێت و لەوەش گرنگتر بۆن خۆشبێت.\nوەک ئاشکرایە، تەواوی گیراوە و گۆکارەکانی پاککردنەوە لە ماددەی کیمیایی دروست دەکرین، ئەمەش لەگەڵ ئەو هەموو سوودەی هەیەتی بۆ پاککردنەوە، چەندان زیانی نەرێییشمان پێ دەگەیەنێت.\nچەند ڕێگایەکی پاککردنەوە دەخەینە بەردەست، هەموو کەسێک دەتوانێ لە ماڵی خۆی دروستیان بکات و بە نرخێکی گونجاوتر تەواوی پێداویستییە سروشتییەکانی دەست بکەوێت:\n- پاککردنەوەی فڕن (تەباخ): دەتوانی گیراوەیەک لە ئاو و سۆدەی تۆز دروست بکەیت و بەسەر هەموو فڕنەکەدا بیڕژیت، جگە لەو شوێنەی ئاگری لەسەر ئیش پێ دەکرێت (چاوی تەباخ)، بۆ ماوەی شەوێک بەجێی بهێڵە و بەیانی بە پارچە پەڕۆیەکی تەڕ بیسڕە، بە تەواوی پاک و نوێ دەبێتەوە.\n- پاککردنەوەی توالێت: کوپێکی پر لە سۆدە بە ناو توالێتەکەدا بڵاوبکەوە، بۆ ماوەی یەک سەعات بەجێی بهێڵە، پاشان چەند کەوچکێک لە سرکەی سروشتی پێدا بکە و بۆ ماوەی سێ بۆ پێنج خولەک بەجێی بهێڵە، لە کۆتادا بە ئاو و فڵچە بیشۆ و پاکترین ئەنجامت دەست دەکەوێت.\n- پاککردنەوەی پەنجەرە: دەتوانی سۆدەی گیراوە(سۆدەی شل) بخەیتە ناو ئەو دەفرەی بۆ گیراوەکانی تایبەت بە پەنجەرە پاککردنەوە یان لە ئارایشگەکان بۆ تەڕکردنی قژ بەکاردێت، پاشان بیدەیت لە پەنجەرەکە و بە پارچە پەڕۆیەکی پاک بیسڕیت. جوان و بریقەدار دەبێتەوە.\n- پاککردنەوەی ئیسفنجی قاپشۆردن: ئیسفنج یەکێکە لەو جۆرە مادانەی کە بەکتریا و ڤایرۆسیکی زۆر لە خۆی کۆدەکاتەوە، بۆ پاککردنەوەی ئیسفنج دەتوانی بیخەیتە ناو مایکرۆویڤ و بە بێدوودڵی %99 ئەو بەکتریایەی هەڵی گرتووە بیکوژیت. یان بیخەیتە ناو ئامێری قاپشۆردن و لەگەڵ قاپەکان پاکی بکەیتەوە.\n- پاککردنەوەی پانکە: دەتوانی سرکە و ئاو لەناو قاپێکی قووڵ تێکەڵ بکەیت و پارچە پەڕۆیەکی تێ بکەیت تا تەواو گیراوەکە وەردەگرێت، پاشان بە پارچە پەڕۆکە بیسڕیت و بە شێوەیەکی یەکجاری پاک ببێتەوە.\nئه‌م بابه‌ته 4972 جار خوێنراوه‌ته‌وه


کارزان گلی 21/06/2021 - 09:22 ڕۆژهەڵاتی ناوەڕاست\nدادگای دەستووری توركیا دوایین بڕیار لەبارەی داخستن و دانەخستنی پارتی دیموكراتی گەلان (هەدەپە)ـەوە دەدات.\nدوای ئەوەی داواكاری گشتی توركیا، دۆسیەیەكی 850 لاپەرەیی لە دژی هەدەپەوە رەوانەی دادگای دەستووری توركیا كرد و داوای كرد ئەو پارتە دابخرێت، ئەمڕۆ دووشەممە 21-6-2021 دادگای دەستووری دوایین بڕیار لەو بارەیەوە دەدات.\nبڕیارەكە لە دوو لایەنەوە دەبێت، لایەنی یەكەم لەسەر داوای داواكاری گشتییە، کە داوای کردووە هەژماری بانكیی هەدەپە دەستی بەسەردا بگیرێت و حكوومەتیش هیچ هاوكارییەكی دارایی ئەو حزبەنەكات، واتە لەڕووی داراییەوە سزا دەدرێت.\nلایەنی دووەم، قەدەغەكردنی سیاسەتە لە451 ئەندامی هەدەپە، كە زۆربەیان كەسایەتی سیاسیی ناسراون، پەرلەمانتار و ئەندامی سەركردایەتی ئەو پارتەن. بۆیە ئەگەر دادگای دەستووری بڕیاری داخستنی هەدەپە بدات، ئەوكات هەدەپە بە یەکجاری هەڵدەوەشێتەوە، چونكە سەركردایەتی ئەو پارتە بە تەواوی قەدەغەی سیاسەتكردنیان لەسەر دەبێت.


هوكارى مردنى له ناكاو بزانه (په‌ڕه 1) - تەندرووستی - مـه‌كۆی خەیاڵ\nهوكارى مردنى له ناكاو بزانه\nمـه‌كۆی خەیاڵ » تەندرووستی » هوكارى مردنى له ناكاو بزانه\n1 بابه‌ته‌كانی soran21 2012-06-19 9:22:51 PM\nبابه‌ت: هوكارى مردنى له ناكاو بزانه\nکاتژمێرەکانی ڕۆژ مەترسییان بۆ سەر مردنی لەناکاوی دڵ (Sudden cardiac death) هەیە، زاناکانی “Case Western Reserve University School of Medicine” پشکنینیان لەسەر کرد. بەپێی پەیڤەکانی “Darwin Jeyaraj” و هاوەڵەکانی، لە کاژمێرەکانی بەیانیاندا مەترسی ئەگەری مردنی لە‌ناکاوی دڵ بەرزە و بەهاتنی ئێواران بۆ جارێکی دیکە بەرز دەبێتەوە.\nتوێژەران ئەنجامەکانی لێکۆڵینەوەکەیان لەسەر ڕووپەری کۆواری “Nature”دا وەشاندووە و تێیدا نووسیویانە، کە ئاستی پڕۆتینێک ڕیتمی دڵ کۆنترۆڵ دەکات، کاتێک ساتەکانی ڕۆژێک گۆڕانکاریان بەسەردا دێت. ساڵانە لە وڵاتی ئێنگلتەرا نزیکەی سەت هەزار مرۆڤ دەرئەنجامی مردنی لەناکاوی دڵ گیان لە دەستدەدەن.\nتوێژەران پڕۆتینی “Klf15″یان دەستنیشانکردووە، کە لەلایەن کاتژمێری ناوەکی مرۆڤەوە کۆنترۆڵ دەکرێت و ئاستی بەبەردەوام گۆڕانکاری بەسەردا دێت. پڕۆتینەکە کاریگەری لە کەناڵی ئایۆنی دەکات. مشکی بۆماوەگۆڕاو، کە بڕێکی یەکجار زۆر لە “Klf15″ وەبەرهەمدەهێنن و ئەوانەی بەهیچ شێوەیەک پڕۆتنی ناوبراویان تێدا نییە، ئەگەری مەترسی تێکچوونی کوشندەی ڕیتمی دڵیان لێکراوە.\nبەپێی پەیڤەکانی “Darwin Jeyaraj”، دەرئەنجامی لێکۆڵینەوەکانی پێشوو میکانیزمێکی نەناسراوی سەقامنەگیری ئەلکترۆنی دڵیان دەستنیشانکردووە. بەمجۆرە ڕاچاوکردنەکانی چەند ساڵی لەمەوبەر لە بارەی مەترسییە جیاوازەکانی دڵ لە ساتەکانی ڕۆژدا بەشێوەیەکی زانستی ڕوون دەکرێتەوە. بەڵام جیاوازی گرنگ هەیە، کە چۆن دڵی مرۆڤ و مشک کار دەکەن. هێشتا ڕوون نییە، کە ئایا هەمان میکانیزم مرۆڤ لەخۆی دەگرێت یان نە.\n“Mukesh Jain”، یە‌کێک لە نووسە‌رانی ئەم لێکۆڵینەوەیە، ڕوونی دەکاتەوە، کە توێژەران هێشتە لەسەرەتای هەنگاوەکانیاندان.\n2 وه‌ڵامه‌كانی kcha kurdaka 2012-06-20 12:43:53 AM\nوه‌ڵام: هوكارى مردنى له ناكاو بزانه\ndast xosh gyana sarkautube baqurban\n3 وه‌ڵامه‌كانی soran21 2012-06-21 12:03:04 AM\nswpas xatw nana\n4 وه‌ڵامه‌كانی باكور 2012-09-14 1:54:23 AM\n5 وه‌ڵامه‌كانی یوسف به‌گزاده 2016-02-12 6:29:18 AM


گرینگیی پرسی رێکخراو - قەڵەم\nتاریخ ایجاد در چهارشنبه, 31 مرداد 1397 15:20\nپرسی دیموکراسی پرسێکی گرینگە. هێشتا زۆرن ئەو کۆمەڵگایانەی دەناڵێنن لەوەی کە بۆچی نەیانتوانیووە وەها سیستمێک دروست بکەن. ئەوەی کە چ رێگرێک لە بەردەم بەدیهاتنی ئەم خەونەدایە، تێمای قسەو باس و لێکۆڵینەوەی زۆر کۆڕ و کۆمەڵ و کەسە.\nیەکێک لەو گرفتانە، گرفتی رێکخراوە. هەبوونی رێکخراوە وەها کە تاک بتوانێ تێیدا کار و چالاکی بنوێنێ، یەکێک لە مەرجەکانی بەدیهاتنی دیموکراسییە. لە رێکخراودایە تاک دەتوانێ لە کۆبوونەوەدا بەشداری بکات، فێری بەکارهێنانی دەنگی خۆی بێت، هەروەها بەشداری لەو پرۆسانەدا بکا کە تێیدا بڕیار پەسند دەکرێن. بە بێ ژیانی رێکخراوەیی، تاک ناتوانێ تەمرین و راهێنانی رێکخستنی پێوەندییەکانی خۆی لە گەڵ کەسانی تر بکات، وەها کە بتوانێ بە هاوکاری و هاویاریی ئەوان لە پرۆسەی بەڕێوەبردنی کۆمەڵگا بەشداری بکات.\nلەو کۆمەڵگایانەی رێکخراو لاوازە، یاخود بوونی نیە، یەکێک لە پێشمەرجەکانی دابینکردنی دیمۆکراسی ونە و، بەم پێیە کۆمەڵگا لانیکەم بە مەودایەک دوورترە لەم خەونە.\nبۆیە گرینگە کە تاکەکانی کۆمەڵگا ئەو کلتوورە لە خۆیداندا چی بکەن کە دەبێ رێکخراوە پێک بێنن و، بەشێکی گرینگی کاتی خۆیان بۆ ژیانی رێکخراوەیی تەرخان بکەن.\nبە چاو خشاندنێک بە وڵاتانی پێشکەوتوو دەبینین کە ئەوان خاوەن دەیان هەزار رێکخراوەی جۆراوجۆر لە بوارەکانی پیشەیی، سیاسی، کلتووری و هەتا دووایی دان و، ئەمە بووەتە هۆی ئەوەی دەنگ و رەنگی خۆیان لە ژیانی کۆمەڵایەتیدا ببیننەوە.\nبۆیە کارکردن لە پێناوی دروستکردنی رێکخراوە و کارکردن تێیدا، ئەرکێکی گرینگە.\n٢٢ ئۆگۆستی ٢٠١٨


نیگەرانی کۆرۆنای گۆڕدراوین/کۆتایی هاتنی مەرگ بەهۆی کۆرۆنا نادیارە - Mehr News Agency\nAP ١٣٩٩ Bahman ٤ ١١:٥١\nNews Code 35697\nڕۆحانی لە لێژنەی نەتەوەیی کۆرۆنا:\nسەرۆک کۆماری ئێران وتی: ئەو نیگەرانییە هەیە کە ڤایرۆسی گۆڕدراو لە شوێنەکانی دیکە جیهان ببینرێت هەر ئەو جۆرەی کە لە ئەفریقا تەشەنەی کردووە.\nبە ڕاپۆرتی ئاژانسی هەواڵی مێهر، حەسەن ڕۆحانی سەرۆک کۆماری ئێران سەرلەبەیانی ئمەڕۆ شەممە لە کۆبوونەوەی لێژنەی نەتەوەیی بەرەنگار بوونەوەی کۆرۆنا وتی: ئەمڕۆ زیاتر لە 11 مانگ لە هاتنی کۆرۆنا بۆ ئێران تێدەپەڕێت و کۆتایی رێبەندان لە ڕاستیدا دەبێتە یەک ساڵ.\nڕۆحانی وتیشی: ئەو پەندمییە توانیویە تا ئێستا زیاتر لە 2 ملیۆن و 100 هەزار کەس بکاتە قوربانی. ئەوە ڕەقەمێکی گەورەیە کە دوو ملیۆن کەس لە جیهان بە هۆی ئەو نەخۆشییە گیانیان دەست داوە و هێشتاش دریژەی هەیە و نادیارە کە مەرگەکان بە هۆی کۆرۆنا تا کەی درێژەی دەبێت.\nناوبراو جەختی کرد: ئەو ڤایرۆسە گۆڕدراوە کە بە ناوی ئینگلیزی بەناوبانگە لەم دواییەدا لە ئەفریقای باشووریش بینراوە و ئەوەش زۆر ئێمەی نیگەران کردووە. ئەگەر وشیار نەبین ئەگەری هەیە ولاتی ئێمەش تووشی ببێت. بەتایبەت ئەوەی کە ئەمڕۆ ئاماری نیگەرانکەرێمان دی کە بەداخەوە لە هەندێک لە پارێزگاکان حاڵەتی تووشبوونی گەنجان و تازەلاوان زیاتر بووە.\nسەرۆک کۆمار وتی: ئێمە لانیکەم ئەبێ تا پێنج، شەش مانگی داهاتوو هەر بە ئەم وردبینییەوە درێژە بدەینە ڕێنماییە تەندروستییەکان تا ڤاکیسنی کۆرۆنا بگات و کوتان دەست پێبکات.


(المنصور) دووەم خەليفەی عەباسی بوو، لە ساڵی ٧٦٢ز شاری بەغدادی دروست کرد کە بووە پايتەختی دەوڵەتی عەباسی. لەو رۆژەوە بەغداد تا ئەمرۆ ناوەندی توندوتيژی وکووشتن و نائاراميە.\nهەر لایەنێکی کوردی پێی وابێت نزيکبوونەوە لە بەغدا، یا بەدەستهێنانی مافەکانی کورد لە بەغداوە بەدی دێت،یا ئايندەی کوردستان لەگەڵ بەغدا دەکرێت باشتر بێت بۆ کورد.\nکورد و وەهمی بەغداد\nبەغدا لەسەردەمی عەباسییەكاندا\nبەغداد لە سەردەمی عەباسييەکان لەگەڵ ئەوەی بە ناوەندی زانست وئەدەب وفکر ناسراوە، بەڵام هاوکات کووشتن وتوندوتيژی وسەرپەڕاندن لە لوتکەدا بووە وسيفەتێکی دياری بەغداد بووە لە کاتی عەباسييەکان.\nخەليفە مەنسور لەگەڵ دەستبەکاربوونی دەست دەکات بە تيرۆرکردنی کەسە نزيکەکانی خۆی کە سەرکردایەتی عەباسيەکانيان کرد بۆ سەرکەوتن بەسەر ئەمەوييەکاندا، پاشان کوڕەکەی مەنسور کە ناوی مەهدی بوو دەبێتە خەليفەی موسوڵمانن، لێرەوە دەزگایەک دادەنرێت بۆ کووشتنی هەر کەسێک کە بە دڵی خەليفە نييە، ئەويش بە پرۆسەی پاکتاوکردنی (الزنادقة) ناسراوە، کە گوایە کۆمەڵگایان لە کەسانی بێ دين وخەراپکار پاکردوەتەوە، بەڵام لە ڕاستيدا پرۆسەیەکی سياسی بووە بۆ پاکتاوکردنی هەر کەسێک کە خەليفە بە باشی نەزانيوە.\nهەروەها لە سەردەمی خەليفەکانی وەک (المأمون والمعتصم والواثق) کە زیاد لە ٣٠ ساڵ فەرمانڕەوایی دەکەن، بە هۆی پرسی (خلق القران) کە ئایا قورئان دروستکراوە یا نا، ژمارەیەکی زۆری مرۆڤيان کووشت وئازاردا وزيندان کرد، ئەوەی بيوتایە قورئان دروستکراو نييە، لە سەردەمی ئەو ٣ خەليفەیە ئەوا سزا دەدرا ولە کار دووردەخرایەوە ویا لە ملی دەدرا ویا زيندان دەکرا.\nبەغدا مەڵبەندی چەوساندنەوە\nهەر چوار مەزهەبە سەرەکيەکەی ئيسلام (حەنەفی،مالکی،شافعی،حەنبەلی) ڕابەرەکانيان لە کاتی حوکمی عەباسيەکاندا ئازاردراون وئيهانە کراون وزيندان کراون، ئيمام (ابو حنيفة النعمان) ڕابەری مەزهەبی حەنەفی لە زيندانی عەباسييەکان مرد.\nزیاد لە ١٠ خەليفەی عەباسييەکان کوژراون، زۆربەشيان بە دەستی برا وکوڕ ودارودەستەکانی خۆیان، ئەمەش نيشانەی نا ئارامی وفەوزایەکی سياسی گەورە بووە لە سەردەمی حوکمی عەباسيەکان.\nجگە لە کووشتنی چەندين شاعير ورۆشنبير وپياوی ئاينی بە ئەمری خەليفە، هەروەها تاوانە گەورەکانی عەباسيەکان دژی ڕاپەرينی نەتەوە وگرووپە کۆمەڵايەتیيەکانی ئەو کات دژی دەسەڵاتی ستەمکار وگەندەڵی عەباسيەکان، بۆ نموونە کۆمەڵکوژی (الزط) ساڵی ٨٣٣ز کۆمەڵکوژی (الزنج) نێوان ساڵانی ٨٧٠-٨٨٣ز.یاخود پارچە پارچەکردنی مرۆڤ بۆ ١٤ پارچەو سزای کوێرکردنی چاو و زيندەبەچاڵکردنی مرۆڤ.\nهەموو ئەمانە شێوازێکی باوی سزادان وکووشتن وسياسەتی عەباسييەکان بووە بەرامبەر بە نەيارەکانيان، کە زۆر کات ڕوويداوە ئەو نەيارانە شاعير وئيمام ورۆشنبيری ئەو سەردەمە بوونە. هەموو ئەم تاوان وستەمکاری وخوێن ڕشتنە یا لە بەغدا ئەنجامدراون یا لە بەغداوە بڕياری لەسەر دراوە. ئەمە لە کاتێکدا ئەو سەردەمە بە گەشترين سەردەمی مێژووی بەغدا دادەنرێت!\nبەغدا و مەغۆل\nلە ساڵی ١٢٥٨ مەغۆلەکان بەغداد داگير دەکەن وکاولی دەکەن، هەندێ سەرچاوە ئاماژە بەوە دەکات کاتێک مەغۆلەکان بەغدا داگير دەکەن ئەوا بە هۆی ئەو ژمارە زۆری تەرمی مردووی خەڵکی بەغداد، مەغۆلەکان ناچار دەبن شارەکە بەجێ بهێڵن لەبەر بۆنی تەرمە کەوتوەکانی سەر شەقامەکانی بەغدا وپيسبوونی هەوای بەغدا بە هۆی بۆگەن بوونی ئەو هەموو تەرمە!\nدوای مەغۆلەکان، بەغداد لە سەدەی ١٥ەوە دەکەوێتە ژێر دەسەڵاتی هەردوو هۆزی وەحشی تورکمانی قەرەقوينلۆ وئاق قوينلۆ کە ئەمانيش بە شێوەیەکی خوێناوی وستەمکاری حوکم دەکەن.\nلە سەدەی ١٦ەوە بەغداد دەبێتە گۆڕەپانی جەنگ وململانێی خوێناوی نێوان هەردوو ئيمبراتۆریەتی سەفەوی وعوسمانی، بۆ ماوەی چەن سەدەیەک بەغداد دەبێتە گۆرەپانی کووشتن وجەنگ وفەوزا ونا ئارامی.\nململانێی سەفەوی و عوسمانی\nهەر بۆ نموونە لە ١٦٢٣ لە ئەنجامی گەمارۆی سەفەوييەکان بۆ سەر بەغداد، دۆخێکی نا لەباری وا دروست دەبێت لە ناو بەغدا کە خواردن وکەرەستەی ژیان نامێنێت وبە ناچاری خەڵکی بەغدا دەست دەکەن بە خواردنی گۆشتی سەگ وگۆشتی مردوو لە پێناو مانەوە، پاشان سەفەوييەکان دەچنە ناو بەغدا ودەيکەن بە گۆمێک لە خوێن، ئەوە دووەمجار بوو سەفەوييەکان بەغدا داگير بکەن.\nپاشان لە ساڵی ١٦٣٨ عوسمانيەکان بەغدا داگير دەکەن وسەفەوييەکان دەردەکەن، لەو ساڵەدا نزيکەی ٣٠ هەزار کەس کوژرا لە ناو بەغدا، بە فەرمانی سوڵتان موراد لە کاتی شەڕی عوسمانی وسەفەوی نزيکەی هەزار ديل لە ملياندرا لە ناو بەغدا.ئەوەش جاری دووەم بوو عوسمانيەکان بەغدا داگير بکەن.\nلە نێوان ساڵانی ١٧٤٩-١٨٣١ بەغداد دەکەوێتە ژێر دەسەڵاتی مەماليکەکان، کە بە شێوەیەکی فەرمی لە ژێر دەسەڵاتی عوسمانی بوون، بەڵام لە ڕووی واقعيەوە زیاتر سەربەخۆ بوون. لەم سەردەمە بەغداد لە دۆخی کووشتن ونائارامی وقەيران وتاڵانيەکی بەردەوامە. نزيکەی ١٠ والی بەغداد کە لە مەماليکەکان بوون دەکوژرێن. هەروەها بەردەوام شەڕی خێل وهۆزە عيراقيەکان بەرامبەر بە دەسەڵات ولە نێوان خۆياندا بەغدادی کردبووە شارێکی نا ئارام وخوێناوی.\nخوێناویترین ساڵی بەغدا\nبۆ نموونە لە ساڵی ١٨٣١ کە کە بە یەکێک لە خوێناويترين وترسناکترين ساڵ دادەنرێت لە مێژووی بەغدا، بە هۆی بڵاوبوونەوەی تاعون لە شارەکە وهەر وەها هێرشی سوپای عوسمانيەکان بۆ سەر بەغداد بۆ نەهێشتنی دەسەڵاتی مەماليکەکان، بە پێی هەندێ سەرچاوەکان لەو ساڵەدا سێ بەشی دانيشتوانی بەغداد دەمرن ولەناو دەچن! لاشەی مردوو هەموو کۆڵان وشەقامێکی بەغداد دەگرێتەوە وسەگ بەردەبێتە تەرمی مردووەکان لەسەر شەقامەکانی بەغدا. هەر لەو ساڵەشدا عوسمانيەکان کۆمەڵکۆژی مەماليکەکان دەکەن لە بەغداد وهەموو ناوچەکە، لە کاتێکدا مەماليکەکان سەر بە عوسمانيەکان بوون وسودی گەورەیان گەياند بە عوسمانييەکان لە ڕووی سەربازی وئيدارييەوە.\nلە دوای نەمانی دەسەڵاتی مەماليکەکان وگرتنە دەستی دەسەڵات لە لایەن عوسمانيەکانەوە، بەغداد هەر بەردەوام بوو لە نا ئارامی وقەيران وتاڵانی وبڵاوبوونەوەی نەخۆشی کووشندە. لە ساڵی ١٨٤٦ نەخۆشی کۆليرا بەغدا هەراسان دەکات ونزيکەی ٤ هەزار کەس لە دانيشتوانی بەغدا دەکوژێت، ئەمەش وەک زۆربەی کات هاوکات بوو بە دەستپێکردنی تاڵانی ودزی لە ناو بەغدا لە لایەن بەشێک لە خەڵکی بەغداوە. لە نيوەی دووەمی سەدەی ١٩ تا داگيرکردنی بەغداد لە لایەن بەريتانيەوە لە ساڵی ١٩١٧ دياردەی بەرتيل ودزی وتاڵانی ومرۆڤ کووشتن لە لوتکەدا بوو لە ناو بەغدا.\nبەغدا لەسەردەمی بەریتانیدا\nساڵی ١٩١٧ بەريتانيا بەغداد داگير دەکات، پێش هاتنی سوپای بەريتانی بۆ بەغدا وبەسرە، خەڵکی بەغدا بە گشتی بانگەشەی ئەوەیان دەکرد کە پشتگيری عوسمانيەکان دەکەن لە دژی بەريتانيا، چونکە عوسمانيەکان برایانن لە ڕووی دينەوە، بەڵام هەر کە بەريتانيا نزيک بووەوە لە بەغداد، خەڵکی بەغدا بە گشتی هەڵگەڕانەوە لە عوسمانيەکان وکەوتنە پشتگيری بەريتانيا، خەڵکێکی زۆريش لە بەغدا دەستيان کرد بە دزين وتاڵانی دوکان وبازارەکانی بەغدا ودەزگاکانی حکومەت، تا وای لێ هات بەشێک لە خەڵکی داوایان لە سوپای بەريتانی کرد بە زووترين کات بێنە ناو بەغدا و کۆتایی بەو دياردەی دزين وتاڵانيە بهێنن، هەر بۆیە بەشێک لە خەڵکی بەغدا لە پێشوازی سوپای بەريتانی لە کاتی هاتنيان بۆ ناو بەغدا وەستابوون وبەخێرهاتنی ئەو سوپایەیان دەکرد بۆ داگير کردنی شارەکەيان وکۆتایی هێنان بەو دزی وفەرهودەی کە لە لایەن بەشێکی تری خەڵکی شارەکەیانەوە ئەنجامدەدرا!.\nدزی دیارترین خەسڵەتی بەغداییەكان\nلە مێژووی بەغدا یەکێ لەو دياردانەی کە زۆر باووبووە، بريتی بووە لە دياردەی دزی وتاڵانچێتی وچەتەگەرایەتی، زۆربەی کات لە ناو گروپە کۆمەڵایەتيەکانی بەغداد، یەکێک لە گروپە هەرە ديار وناسراوەکان، بريتی بووە لە شەقاوە وچەتە ودزەکان. ئەم گروپە لە خەڵکی بەغدا زۆربەی کات قەيران وشەڕ ونائارامی وبڵاوبوونەوەی نەخۆشيان وەک هەلێک بەکارهێناوە بۆ دەستکردن بە دزين وتاڵانی لە ناو شاری بەغدا. هەر بۆ نموونە، لە ساڵی ١٨٣١ کاتێک تاعون لە بەغدا بڵاودەبێتەوە، بەشێک لە خەڵکی بەغدا دەست دەکەن بە دزين وبڕينی ماڵان ودوکان وبازار... تا ئەو ڕادەیەیی ژمارەیەکی زۆریان لە کاتی دزين وتاڵانی خۆشيان بوونە قوربانی تاعونەکە ومردن. وەک چۆن ئاماژەمان بەو دياردەیەدا لە کاتی بڵاوبوونەوەی نەخۆشی کۆلێرا لە بەغدا ١٨٤٦ وهەر وەها کاتی داگيرکردنی بەغداد لە لایەن بەريتانيەوە لە ١٩١٧.\nئەم دياردانە بێ شومار لە مێژووی بەغداد دوبارە بووەتەوە، لە ساڵی ٢٠٠٣ کاتی ڕووخانی سەدام ديسانەوە لە عيراق وبەغدا دزينی شتومەکی گشتی زۆر بە ڕوونی ڕوويدا. ئەم دياردەیە یەکێکە لە سيفەتە ديارەکانی کۆمەڵگە وخەڵکی بەغداد بە درێژاییی مێژووی ئەو شارە. ئەم دياردەیە ڕەگ وڕيشەی دەگەرێتەوە بۆ کولتوری خێل وهۆزە عەرەبيەکان.\nلە ساڵی ١٩٢١ بەريتانيا شتێکی ناشرين وشکسخواردوو دروست دەکات بە ناوی دەوڵەتی عيراق، ئەم شارە خوێناویيە (بغداد) دەکاتە پايتەختی ئەو دەوڵەتە وبەغداد دەبێتەوە بە ناوەندی بڕيار ودەسەڵاتی سياسی.\nلە نێوان ساڵانی ١٩٢١-١٩٥٨ کە سەردەمی پاشایەتيە لە عيراق، بەغداد ديسانەوە بە درێژایی ئەو ماوەیە ناوەندێکی سياسی وکۆمەڵایەتی نا ئارام وپڕ لە کێشە وقەيران وکودەتایە. بۆ نموونە لە نێوان ساڵانی ١٩٣٦-١٩٤١ حەوت کودەتای سەربازی وسپی ئەنجامدەرێت. لە ماوەی حوکمی پاشایەتی لە عيراق، لە کۆی ١٦ خولی پەرلەمانی تەنها یەک دانەی توانيویەتی ٤ ساڵی خولی خۆی تەواو بکات، ئەوەش بە چەندين کێشەوە!.\nهەڵوەشاندنەوە وشکستی حکومەت یەکێکە لە سيما ديارەکانی حوکمی پاشایەتی بۆ نموونە نوری سەعيد بە تەنها ١٤ جار لە ماوەی جياواز بووەتە سەرۆک حکومەت، کابينەی چواردەهەمی حکومەتی عيراق تەنها یەک رۆژ بەردەوام بووە! لەو ماوەیەدا عيراق ٣ پاشا یەک لە دوای یەک حوکميان کردوە، فەيسەلی یەکەم ومەليک غازی هەردووکی گومان دەکرێت کوژرابن، سێهەميان فەيسەلی دووەمە کە بە کودەتای ١٩٥٨ کورژا. نوری سەعيديش لەسەر شەقامەکانی بەغدا پارچەپارچە کرا. جگە لەوەی لە ساڵی ١٩٣٣ حکومەتی عيراق هەزاران ئاشووری کۆمەڵکوژ وئاوارە کرد.\nئەو چەن نموونەیە ئەوە دەسەلمێنێت بەغداد کە ناوەندی بڕياری عيراق بووە، نوقم بووە لە نا سەقامگيری وتوندوتيژی ونا ديموکراسی.\nلە ساڵی ١٩٥٨ لە رێگەی کودەتایەکی عەسکەريەوە عيراق دەبێتە کۆماری، هەر دوای ماوەیەکی کەم سەرۆکی کودەتاکە دەستدەکات بە کووشتن وگرتنی هاورێکانی ولەناوبردنی ئۆپۆزسيون، لە سەردەمی حوکمی قاسم، شيوعيەکان کە نزيک بوون لێی، ئەو لایەنەی شيوعی نەبوایە سزا دەرا ودوور دەخرایەوە یا دەکوژرا.پاشان قاسم ئازاری خودی شيوعيەکانيشی دا. لەو سەردەمە ديسانەوە بەغدا ناوەندێکی ستەمکاری و نا ديموکراسی بوو، بە هەموو شێوەیەک ڕای جياوازی تيايدا قەدەغە بوو.\nساڵی ١٩٦٣ بەعسيەكان بە کودەتا دێنە سەر حوکم بەڵام دوای ماوەیەکی کەم ناسيوناليستەکان بە سەرکردایەتی عەبدولسەلام عارف کودەتایەکی تر دەکەن بەسەر بەعسيەکاندا وخۆیان دەسەڵات دەگرنە دەست.ئينجا بەغدا دەبێتە ناوەندێکی ستەمکاری ناسيوناليزم، ئەوەی شيوعی بوو زيندان کرا وئازار درا یا کوژرا. هەر وەها ئەوەی ناسيوناليست نەبوو ژیانی لە مەترسی بوو. عەبدولکەريم قاسميش وەک زۆر سەرۆکی تر، هەر لە بەغدا کوژرا بە فەرمانی هاورێ دێرينەکەی خۆی عەبدولسەلام. پاشان خودی عەبدولسەلاميش لە ڕووداوێکی تەمومژاوی دەکوژرێت.\nساڵی ١٩٦٨ بەعسيەکان بە کودەتایەکی تر دەسەڵات دەگرنە دەست، ئيتر بەغدا دەبێتە ناوەندێکی ستەمکاری بەعسی، ئۆپۆزسيۆن وڕای جياواز بە گشتی باجەکەی کووشتن بوو. ساڵی ١٩٧٩ تا ٢٠٠٣ بەغدا دەبێتە ناوەندێکی تۆقێنەری سەدامی بەعسی، ئەمجارە نەک ئەوەی شيوعی یا بەعسی یا ناسيوناليست نەبێت دەکوژرێت لە عيراق، بەڵکو ئەوەی سەدامی نەبێت دەکوژرێت تەنانەت بەعسيەکانيش ئەوەی سەدامی نەبێت دەکوژرێت.\nپاش ٢٠٠٣ حوکمی ديکتاتۆری دەروخێت، بەڵام وەک مێژووی بەغدا وعيراق پێمان دەڵێت، ئەگەر ستەمکاری وديکتاتۆری نەما، ئەوا نا سەقامگيری وفەوزا شوێنی دەگرێتەوە. لە ٢٠٠٣ەوە تا ئەمرۆ بەغدا ناوەندی فەوزا وگەندەڵی ونا سەقامگيریيە تا ئەو ڕادەیەیی یەکێکە لە ترسناکترين پايتەختەکانی جيهان، ئەگەر یەکەم ترسناکترين نەبێت بۆ ژیانی مرۆڤ.\nبەغدا لە سەردەمی ئەبو جەعفەری مەنسورەوە تا سەردەمی کازمی ودواتريش، لەو مێژووە درێژە هيچ سەردەمێک نەبووە ئەو شارە ناوەندێکی ديموکراسی وسەقامگير بێت، لەو کاتەی ناوەندێکی زاستی وپێشکەوتوو بووە، لەو کاتەی ناوەندێکی نەزانی ودواکەوتوویی بووە، بەڵام لە یەک سيفەتدا هاوبەش بووە، ئەويش نا ديموکراسی وخوێن ڕشتن وستەمکاری ونا سەقامگيری ونا یاسایی وترسناکی.\nبەغدا و وەهمی كورد\nهەر لایەنێکی کوردی پێی وابێت نزيکبوونەوە لە بەغدا، یا بەدەستهێنانی مافەکانی کورد لە بەغداوە بەدی دێت،یا ئايندەی کوردستان لەگەڵ بەغدا دەکرێت باشتر بێت بۆ کورد. ئەوە لوتکەی گەمژێتی وبێ ئاگاییەتی لە مێژوو وسروشت و عەقليەتی ئەوانەی کە لە بەغدا دەسەڵاتدارن. هەر گۆڕانکارييەک لە بەغدا ڕووبدات، هەر کەس ولایەنێک لە بەغدا حوکم بکات ئیتر مالکی بێت یا سەدام یا کازمی.ئەوا بەغدا ناوەندێکی نا ديموکراسی ونا سەقامگيرە وهيچی لێ سەوز نابێت بۆ کورد.\nهيچ ئاماژەیەکيش نييە بەوەی لە ئايندەیەکی نزيک بەغدا ببێتە ناوەندێکی ديموکراسی وشەفاف، ئەگەر حوکمەتی داهاتوو ئەو خۆپێشاندەرانەش دروستی بکەن وبەرێوەی بەرن، ئەوا ئەگەر لە حکومەتەکەی مالکی وعەبادی خەراپتر نەبن بۆ کورد باشتر نابن، هەر چەن هەندێ هوتاف وگوتاری خۆپێشاندەران هەیە، نەک لە مالکی وعەبادیەوە نزیکن، بەڵکو زیاتر سەداميە.\nبەغدا وعيراق بە کۆمەڵێک قەيران وکێشەی قووڵەوە دەناڵێنێت، بە درێژایی چەندين سەدە، هيچ کام لەو قەيران وکێشانە چارەسەر نەکراون وهيچ پلانێکش نييە بۆ چارەسەرکردنی، ئەوەی شارەزای مێژووی عيراق وبەغدا بێت، دەزانێت ڕەگی قەيرانی عيراق، لە تاکی عيراقيدایە، لە ئەخلاق وکولتوری عيراقييە، کە هيچ کام لەوانە گۆڕانکاری بەسەردا نەهاتووە. سەدام وئەو خۆپێشاندەرانە هەمان ئەخلاق وکولتور وفکر وکەسایەتيان هەیە.\nکورد ئەگەر مەبەستی ديموکراسی وژیانێکی شايستە و مافەکانی خۆی بێت، ئەوا دەبێت یەکەم هەوڵی دوورکەوتنەوە بێت لە بەغداد، نەک نزيکبوونەوە و تەسليم بوون بە ترسناکترين ونا ديموکراسيترين ناوەندی سياسی لە مێژوودا.\nئەمە جگە لەوەی بە درێژایی دروستبوونی ئەوەی پێی دەڵێن دەوڵەتی عيراق، هەموو بڕيارێکی دژ بە کوردی باشور وجينوسايدکردنی و چەوساندنەوەی لە بەغداوە دەرچووە. لە ئايندەشدا، بەغداد جگە لەو بڕياڕانە، خوازياری هيچ بڕيارێکی تر نييە سەبارەت بە کورد. بەغداد نەک بەرامبەر بە کورد، بەڵکو بەرامبەر بە خەڵکی بەغداد وعيراقيش ناتوانێت ديموکراسی بێت و بە توندوتيژی وهێزەوە ڕەفتار نەکات. ناکرێت شارێک هەموو مێژووی نوقم بێت لە توندوتيژی وستەمکاری ونا سەقامگيری، داوای ئەوەی لێ بکرێت ديموکراسی بێت بەرامبەر بە کورد وبێ کێشە موووچەی کورد بدات!لە کاتێکدا لە نەستی بەغداد کورد بريتييە لە نەيار ودوژمن و تێکدەر وئينفيساڵی.


ل سێمالکا "شانۆیا خەلیفان" یا پەکەکێ پشتی زەرەرمەندبوونا گەلێ رۆژئاڤا ب داوی بوو - دارکا مازی\nدەریێ سینۆری یێ سێمالکا یێ ناڤبەرا ھەرێما کوردستانێ و رۆژئاڤا دا، ژ ئیرۆ پێ ڤە ژ بۆ بازرگانیێ دێ هێتە ڤەکرن. د 15ێ کانوونێ دا ژ بەر ئێریشا ئیستیفزازی یا کۆما چەتەیێن ب ناڤێ «جوانێن شۆرەشگەر» یێن سەر ب پەکەکێ ل سەر دەرگەھی کری، دەری ھاتبوو گرتن.\nپەکەکێ ل دەریێ سینۆری یێ سێمالکا ب کۆمەک خەباتکارێن خوە ڤە کو ئەڤە نێزیکی 4 مەهانە کۆم کربوون و دژی حکومەتا ھەرێما کوردستانێ ئیستیفزاز و ئاژاوەگێریەک دابوو دەسپێکرن. سەدەما ڤێ ئاژاوەگێریێ ژی ئەو شانۆیا پەکەکێ یا ب ناڤێ خەلیفانێ چێکری بوو.\nتەڤی کو دەولەتا ترک داخویاکرن کو ئەڤ بوویەرە وان ئەنجامدایە، لێ دیسا ژی پەکەکێ پێشمەرگە تاوانبار کرن\nپەکەکێ راگھاند کو ئەو 7 گەریلایێن د ئێریشا ھەوایی یا ئارتێشا ترکا دا ل 3یێ ئیلۆنێ دا ژیانا خوە ژ دەست دایی، ژ ئالیێ پێشمەرگەیان ڤە ھاتنە کوشتن. ژ ئالیێ دن ڤە رایەدارێن ھەرێما کوردستانێ راگھاندن کو بوویەرەکا وەھا چێنەبوویە و چ پەیوەندیا وان ب ڤێ بوویەرێ ڤە نینە. تەڤی ڤێ یەکێ ژی یا کو پەکەکێ دخواست پەیوەندیێن ناڤبەرا ھەرێما کوردستانێ و رۆژاڤایێ کوردستانێ دا ئالۆز بکەت، لەوما ژی بوویەر ب پێشمەرگەیێن رۆژ ڤە گرێدا و د مەدیایا خوە دا ژی نووچەیێن درەو بەلاڤ کرن.\nدەولەتا ترک راگھاند کو ڤان گەریلایان د ئێریشا ھەوایی یا 3یێ ئیلۆنێ دا ژیانا خوە ژ دەست داینە و ناسنامەیا وان ژی ئاشکەرا کر بوو. ل سەرەرای ڤێ راستییێ ژی پەکەکێ ھەول دا بوویەرێ ڤەگوھێزیتە دژمناتیا د ناڤبەرا کوردان. کۆمەک خەباتکارێن پەکەکێ و مرۆڤێن وان ل بەر دەریێ سێمالکا ب درشووما بێرێزی ل نرخێن گەلێ کورد وەکە تەڤگەرا پێشمەرگە و مالباتا بارزانی کرن و داویێ دا ژی ب کەڤران ئێرش کرە سەر دەرییێ فەرمی یێ سێمالکا. خواستن پاسەوان و کارمەندێن دەرییێ سینۆری بێ باندۆر بکەن. تەڤی ڤێ یەکێ ژی ھەرێما کوردستانێ گوھ نەدا ڤان فتنەخوازێن ل بەر دەری ئالۆزی دەرخستی.\nپێشمەرگێ کوردستانێ چەک ب کار نە ئانی\nد چارچۆڤەیا بریارا رێڤەبەریا رۆژئاڤا یا پەکەکێ یا 15ێ کانوونێ دا کۆما چەتەیا ب ناڤێ «جوانێن شۆرەشگەر» ب مۆلۆتۆفان ب ھەڤکارییا جوانێن عەرەب ئێریشی دەری کر و زییان گەھاندن وەساییتێن حکوومەتا کوردستانێ. مافێ پێشمەرگەیێن پاسەوانێن ل بەر دەرگەھی ھەبوو کو گەر بخوازن ب چەکان ژی بەرگرییا خوە بکن. ل گۆر یاسایێن ناڤنەتەوەیی مافێ رەوایێ پێشمەرگەیان ھەبوو کو ئەگەر پێویستی پێ ھەبیت چەکان بکار بینن و ڤێ کۆما چەتەیان بەلاڤ بکەن. ل گەل ڤێ یەکێ ژی، پێشمەرگە و رێڤەبەریا دەریێ سینۆری یێ سێمالکا ب خوینساری نێزیک بوون و بەرسڤا ڤان چەتەیان نەدا.\nھندەک شرۆڤەکارێن سیاسی پشتراست دکەن کو پەکەکێ دخواست بوویەرێ مەزن بکەت و خوینێ برێژیت، ژ بەر وێ ئارمانجێ ژی کۆمەکا چەتە یا ب ناڤێ «جوانەن شۆرەگەر» ئێریشی دەرییێ سێمالکا کر. ئانکو پەکەکێ خواست ئاژاوەیێ گەلەک مەزن بکەت.\nگەلێ رۆژئاڤا زەرەرمەند بوو\nپشتی ئاژاوەگێریا پەکەکێ دەرییێ سینۆری ھات گرتن. نێزیکی 3 میلیۆن مرۆڤێن ل رۆژئاڤا دژین ب کریزەکا گرانا ئابۆری روو ب روو مان. بازار و سووک ڤالا بوون؛ بھایێ پێدڤییێن خوارن و دەرمانان زێدە بوون. نێزیکی دو ھەزار کەس ب قاچاغی ھاتن باشوورێ کوردستانێ. یێ کو ژ ئاژاوەگێریا پەکەکێ زرار دیتی تەنێ گەلێ رۆژئاڤا بوو.\nئەو ئارمانجێن پەکەکێ یێن سیاسی، ل پشت گەلان ڤەشارتی چ نە\nزەرەرمەندبوونا گەلێ رۆژئاڤا ژ بەر سییاسەتا پەکەکێ نە جارا یەکەمە. پەکەکە ھەر دەم گەل تێخیت پێشییا خوە و خەباتەکا نە د بەرژەوەندییا گەل دا دمەشینیت. د راستیێ دا نە تەنێ گەلێ رۆژئاڤا زەرەرمەندێ تاکتیکا پەکەکێ یە کو گەل وەکە “مەرتالێن زندی” ب کار دئینیت. پەکەکە ل باکورێ کوردستانێ، ل کامپا مەخموورێ، د ناڤا پەنابەران دا، ل گەلەک دەڤەران ژیانا رۆژانە یا گەلێ کورد تێخیت بن مەترسییان و گاڤێن کو سبەرۆژا گەل تاری بکەت داڤێژیت. پەکەکە پرۆپاگاندا و بەرژەوەندیێن خوەیێن سیاسی د سەر ژیان و پێشەرۆژا گەلێ کورد ددانیت. تشتا کو ل سێمالکا رووددا ژی دوبارەکرنا شێوازا خەباتا پەکەکێ یا کەمباخکرنێ بوو.\nشانۆیا سێمالکا ب داوی بوو\nپشتی مەھەکێ کو گەلێ کورد د زەرەرمەندیەکا مەزن دا ژییای، پەکەکێ خواست ب ھاریکارییا ناڤبەینکاران دەری بدەتە ڤەکرن. ژ بەر کو پەکەکێ ئەڤ یەک دیت ھەگەر دەری مەھەک دن گرتی بمایا دا رۆژئاڤا ڤالا بیت. ژ دوھی ڤە حکوومەتا کوردستانێ بریار دا کو دەریێ سێمالکا ژ بۆ کارووبارێن بازرگانیێ بهێتە ڤەکرن. ئیرۆ پەکەکێ راگھاند کو چالاکیا خوەیا شانۆیا خەلیفانا سێمالکا ب داوی کریە. لێ نھا ھێژ ئەڤ پرس مایە: ما مافێ پەکەکێ ھەبوو کو د بن ناڤێ شانۆیا خالیفان دا 3 ملیۆن گەلێ رۆژئاڤا برچی بھێلیت؟ پەکەکێ ب ڤێ چالاکیا بێ واتە یا ل سەر درەوان سازکری چ ب دەست خوە خست؟ پەکەکێ ژ بۆ خوە ئاموورێن پرۆپاگاندایێ پەیدا کرن لێ گەلێ رۆژاڤا بوو زەرەرمەندێ ڤێ شانۆیێ.\nرێڤەبەرییا ھەرێما کوردستانێ ب بەرپرسیاری تەڤگەرییا\nتەڤی ھەموو ئاژاوەگیریێن کو ژ ئالیێ پەکەکێ ڤە ھاتن کرن، ھەرێما کوردستانێ ب سەبر و مەتانەتەکا مەزن رێ نەدا کو پرسگرێک بەر ب شەرەکێ د ناڤبەرا کوردان دا بچیت. د ماوەیێ 14 مەھێن بۆری دا پەکەکێ 9 پێشمەرگە شەھید کرن و 15 جاران ژی تەقەمەنی و کەمین ل سەر رێیێن پێشمەرگێ کوردستانێ داناینە. ل گەل ڤان ھەموو ئیستیفزاز و ئاژاوەگێریان ژی، ھەرێما کوردستانێ ھەلوەستا خوەیا کو ھەموو کوردان ھەمێز دکەت بەردەوام کر و مەجال نەدا ناڤمالا کوردی ئالۆز ببیت.


وەزارەتی شارەوانی، ژمارەی پڕۆژەكانی گەشتوگوزار و بڕی بودجەی تەرخانكراو بۆ ئەو پڕۆژانەی راگەیاند. 57 پڕۆژەی گەشتیاری بەگوژمەی 39 ملیار دینار لە هەرێمی كوردستان لە جێبەجێكردندان.\nحكوومەتی هەرێمی كوردستان و وەزارەتی شارەوانی و گەشتوگوزار، بەگوێرەی ئەو پلانەی بۆ گەشەپێدانی هەرێم داڕێژراوە، گرنگییەكی زۆر بە كەرتی گەشتوگوزار دەدەن.\nكوردۆ شابان وتەبێژی وەزارەتی شارەوانی و گەشتوگوزاری هەرێمی كوردستان، باسی لەوە كرد، ژمارەی پڕۆژەكان لە ئاستی هەرێمی كوردستان زۆرن، بەشێكیان پێشتر پارەیان بۆ تەرخان كراوە و وەستابوون، بەشێكی تریشیان هەر بودجەیان بۆ تەرخان نەكرابوو.\nبە گوژمەی نزیكەی 39 ملیار دینار، 57 پڕۆژە لە قۆناغی جێبەجێكردندان\nئەو روونی كردەوە جگە لە پڕۆژەكانی پێشتر، لەم كابینەیە 57 پڕۆژەی گەشتیاری خراونەتە بواری جێبەجێكردن و بە مەبەستی پەرەپێدان و بووژانەوەی ئەو سێكتەرە، هەر ئێستە لە هەرێمی كوردستان بە گوژمەی نزیكەی 39 ملیار دینار، 57 پڕۆژە لە قۆناغی جێبەجێكردندان كە هەندێ لەو پڕۆژانە، هی پێشوون و كاركردن تێیاندا وەستابوو، بەڵام ئێستە دەست بە تەواوكردنیان كراوە.\nوەك زیاتر خستوویەتیەروو، بەشێكیشیان لە كابینەی نۆیەمدا بڕیاری جێبەجێكردنیان دراوە، ئێستە لە قۆناغی جێبەجێكردندان و بەسەر هەموو پارێزگاكاندا دابەش بوون.\nلە كۆی پڕۆژەكان، پارێزگای هەولێر زۆرترین ژمارەی پڕۆژەی بەركەوتووە كە 30پڕۆژەن و زیاتر لە 11 ملیار دینار‌یان بۆ تەرخان كراوە. پارێزگای سلێمانیش بێ گەرمیان و راپەڕین، هەشت پڕۆژەی گەشتیاری بە گوژمەی زیاتر لە نۆ ملیار دینار لە جێبەجێكردندان.\nژمارەی پڕۆژەكان لە دهۆك دەگاتە نۆ پڕۆژە و پێنج ملیار دیناریان بۆ تەرخان كراوە. ژمارەی پڕۆژەكان لە هەڵەبجەش یەک پڕۆژەیە و بە گوژمەی زیاتر لە 620 ملیۆن دینار جێبەجێ دەكرێن.\nلە ئیدارەی گەرمیان چوار پڕۆژە بە گوژمەی زیاتر لە سێ ملیار دینار، لە راپەڕینیش دوو پڕۆژە بە گوژمەی زیاتر لە سێ ملیار دینار جێبەجێ دەكرێن. لەسەر ئاستی ناوچە جیاوازەكانی هەرێمی كوردستانیش، سێ پڕۆژە بە گوژمەی 6 ملیار دینار جێبەجێ دەكرێن.


سبەی کۆنگرەی سۆنی دەبێت لە زنجیرە کۆنگرەکانی IFA، ئەمجارە دەربارەی بەرهەمەکانی چی دەزانین؟ – کەی ئای تی ئێن\nسۆنی 30, ئاب 2017\nسبەی کۆنگرەی سۆنی دەبێت لە زنجیرە کۆنگرەکانی IFA، ئەمجارە دەربارەی بەرهەمەکانی چی دەزانین؟\nلە لایەن ڕۆژنامەنوسان و ڕاگەیاندنەکان ۲۲ کاتژمێر بۆ دەستپێکردنی کۆنگرەکە لە ژماردندایە، سۆنی وەک هەمیشە بەشداری لە زنجیرە کۆنگرەکانی ئیفا دەکات و نوێترین بەرهەمی خۆی نمایشدەکات. گەرمترین بابەتیش بۆ بەرهەمەکان ڕاگەیاندنی مۆبایلە لە لایەک کۆمپانیاکەوە. جگە لە سۆنی، کۆمپانیاکانی تری وەک ئێڵجی – سامسۆنگ – مایکرۆسۆفت و لینۆڤۆ بەشداری لە کۆنگرەکە دەکەن. با بزانین سۆنی چی لە گیرفانیدایە و چی دەردەهێنێت.\nسۆنی مۆبایلی ئێکس زێد ۱ نمایشدەکات\nدوای ڕاگەیاندنی مۆبایلی ئێکس زێد پریمیەم، سۆنی کەوتە پێشبڕکێیەکی گەورە و بووە ڕکابەرێکی گەورە لە بابەتی مۆبایلە زیرەکەکان، چونکە خاوەن تایبەتمەندی نوێ و ناوازە بوو و جێی سەرنجی خەڵک بوون. دیارە ئەمجارەش وەک هەمیشە سۆنی نایەوێت له کۆنگرەی ئیفا مۆبایلێکی (فلاگشیپ) ڕابگەیەنێت، بە پێی چاوەڕوانییەکان بێت ئەو مۆبایلانەشی کە سبەی ڕایدەگەیەنێت بەو شێوە ئاستبەرزە نایەتە هەژمار و بەڵکو هەر ئەوە دەوترێت کە خاوەن تایبەتمەندی بەرزە. چاوەڕواندەکرێت سۆنی ۲ نەوە لە زنجیرەی ئێکس زێد پێشانی ڕاگەیاندنەکان بدات، ئەو ۲ مۆبایلەش مۆبایلەکانی ئێکس زێد ۱ و ئێکس زێد ۱ کۆمپاکتن.\nسۆنی ئێکس زێد ۱\nبەرهەمێکی مۆبایلی نوێی سۆنییە و لە کۆنگرەکە نمایشدەکرێت. چەند وێنەیەک و چەند زانیارییەک لە تایبەتمەندییەکانی بڵاوکراوەتەوە. دەوترێت کە خاوەن دیزاینێکی جیاوازە و دەربارەی تایبەتمەندییەکانیشی؛ بریتی دەبێت لە بوونی ڕامێک بە فراوانی ٤ گێگابایت لەگەڵ پڕۆسێسەری پێشکەوتووی سناپدراگۆن ٨۳٥. خاوەن ڕوونمایەکە بە ڕوونی ۱۹۲۰×۱۰٨۰ پێکسڵ بە قەبارەی ٥,۲ ئینچ. خاوەن کامێرایەک دەبێت بە ۱۹ مێگاپێکسڵی گەورە. کاتی ڕاگەیاندن دەتوانین جیاکەرەوەکانی مۆبایلەکە بزانین.\nسۆنی ئێس زێد ۱ کۆمپاکت\nنەوەکانی کۆمپاکت جیاوازن لە هەموو مۆبایلێکی تر. ئەوان خاوەن ڕوونمایەکی بچووکن، تۆکمەن و خاوەن قەبارەیەکی بچووکن و بە بچووکترین مۆبایلی زیرەک دێتە هەژمار. ئەمجارەش دووبارە سۆنی دەیەوێت نەوەیەکی نوێ لەم مۆبایلە بناسێنێت کە ئەویش ئێکس زێد کۆمپاکت دەبێت. هەر وەکو ئەوەی چاوەڕوان دەکرێت کە بەرزترین تایبەتمەندی لە خۆ بگرێت، تایبەتمەندییەکانیشی: ڕامێک بە فراوانی ٤ گێگابایت، پڕۆسێسەری سناپدراگۆن ٨۳٥، بچووکترین قەبارەی ڕوونما، لەگەڵ ڕوونی بەرزتر لە نەوەکانی پێش خۆی.\nدەکرێت جگە لە بەرهەمی مۆبایل، سۆنی بیستۆک و دەنگەوەر ڕابگەیەنێت.\nلە کۆتاییدا دەکرێت ئەم زانیارییانە دروست نەبن، بەڵام بیرمان نەچێت کە وتەی سەرچاوە و دزەکراوەکانن. دەشتوانن لە ڕێگەی بەستەری فەرمی کۆمپانیا، بە ڕاستەوخۆ بینەری کۆنگرەکە بن. لەگەڵمان بن بۆ ڕووماڵکردنی کۆنگرەی کۆمپانیای سۆنی یابانی له زنجیرە کۆنگرەکانی ئیفا بۆ ساڵی ۲۰۱۷.\nتاگەکان ئامێرە هەمەجۆرەکان بەرهەمی نوێ سۆنی کۆنگرە مۆبایل


برنجی سپی یان قاوەیی كامیان تەندروست ترە؟\nكەی پشكنینی كۆلیسترۆڵ پێویستە؟\nئەمە هاوسەرەکان لە یەک دوور دەخاتەوە\nبەهۆی دواکەوتنی لە دەوام ژنێک توشی کارەسات دەبێت... ڤیدیۆکەی ببینە\nهەمەڕەنگ :: 15/10/2019 :: 675 جار بینراوە\nڤیدیۆ: چوار سەرۆک گاڵتە بە ترامپ دەکەن\nجوانترین شه‌قامه‌كانى جیهان ببینه\nسامانی دەوڵەمەندترین 56 ژن لە ولایەتە یەكگرتووەكانی ئەمریكا بەرزبووەتەوە بۆ430 ملیار دۆلار لە ساڵی 2018 بەراورد بە 2017 كە سامانەكەیان 330 ملیار دۆلار بووە.\nلیستی فوربس بۆ دەوڵەمەندترین 400 كەسایەتی لە ئەمریكا، ئاشكرای دەكات"بەرزبوونەوەی بەڕێژەی 30% ی سامانی ژنان لەو وڵاتە دەگەڕێتەوە بۆ حاڵەتی جیابوونەوە یا خود مردن لە ساڵی رابوردودا كە لە بەرژەوەندیی سامانی هەندێك ژندا بووە".\nفوربس لستێكی بڵاوكردووەتەوە كە 56 ژنی دەوڵەمەند لەخۆدەگرێت كە كەمترین سامانیان 2.1 ملیار دۆلارە وەك نەختینە و پشك لە كۆمپانیاكان.\nـ ئەلیس واڵتۆن لە پلەی 12 دایە و سامانەكەی بە 51.4 ملیار دۆلار مەزەندە دەكرێت، كچە تاقانەی دامەزرێنەری تۆڕی سەنتەرە بازرگانییەكانی وۆڵمارت و سام واڵتۆن-ە و لە ساڵی رابوردوودا 6 ملیار دۆلار چووەتە سەر سامانەكەی.\nـ جولیا كوچ لە پلەی 13 دایە، سامانەكەی 41 ملیار دۆلارە. دایكی سێ منداڵە و خاوەنی 42%ی گروپی كوچە بۆ پیشەسازی. داهاتی ساڵانەی 110 ملیار دۆلارە.\nـ ماكنزی بیزۆس لە پلەی 15 دایە و سامانەكەی بە 36.1 ملیار دۆلار مەزەندە دەكرێت. دوای جیابوونەوەی لە جێف بیزۆس-ی مێردی، ئەو سامانەی دەستكەوتووە.\nجیابوونەوەكەیان بە گەورەترین مامەڵەی جیابوونەوە دادەنرێت لە جیهاندا. بیزۆس پشكەكانی خۆی لە ئەمازۆن داوە بە هاوسەرەكەی.\nـ جاكلین مارس پلەی 19 یەمە و سامانەكەی 29.7 ملیار دۆلارە و خاوەنی سێ چارەكی گروپی مارس-ە كە گەورەترین كارگەی دروستكردنی شوكولات و شیرینیە لە جیهاندا.\nـ لۆرین پاوڵ جۆبز لە پلەی 22 دایە و سامانەكەی 21.3 ملیار دۆلارە. (بێوەژن)ە و خاوەنی پشكەكانی كۆمپانیای ئەپڵ و دیزنی-یە.\nـ ئەبیگێڵ جۆنسۆن لە پلەی 34 دایە. سامانەكەی 14 ملیار دۆلارە و سەرۆكی كۆمپانیای فیدیلیت-ی وەبەرهێنانە. سامانەكەی لە باوكیەوە بۆ ماوەتەوە.\nـ بلێر باری، خاوەنی پلەی 51ی لیستەكەیە. سامانەكەی 9.6 ملیار دۆلارە و خاوەنی رێژەی 25%ی پشكەكانی كۆمپانیای كۆكس و ئینتەر برایز بۆ پەیوەندی و خزمەتگوزاریی میدیایە كە بەهاكەی بە 21 ملیار دۆلار دەخەمڵێنرێت.\nـ كریستی واڵتۆن لە پلەی 58 دایە و هاوسەری جوان واڵتۆن-ی یەكێك لە دامەزرێنەرانی تۆڕی سەنتەرە بازرگانیەكانی وۆڵمارت-ە. سامانەكەی 8.5 ملیار دۆلارە كە دوای كۆچی دوایی هاوسەرەكەی، ئەو سامانەی بەركەوتووە.\nـ ئان واڵتۆن لە پلەی 67ی لیستی فوربس 400 دایە. كچی باد واڵتۆن-ە كە یارمەتی سام-ی برای داوە بۆ دامەزراندنی تۆڕی سەنتەرە بازرگانیەكانی وۆڵمارت و سامانەكەی 7.5 ملیار دۆلارە.\nـ ماریك مارس لە پلەی 70 دایە و سامانەكەی 7.4 ملیار دۆلارە كە لە باوكیەوە بۆی ماوەتەوە.\nته‌رمی كچه مۆدێلێك دۆزرایەوە\nببینە مافیا زەبەلاح و جێگرەوەكەی وەحید مورادی چی لێهاتووە؟


نووسەرێکی خەڵکی تەنزانیا-ی کیشوەری ئەفریقا، بووە خاوەنی نۆبڵی ئەدەبیاتی ئەمساڵ، بەهۆی مەترسییەکانی ڤایرۆسی کۆرۆناوە لە ڕێوڕەسمێکی بچووکتردا خەڵاتەکە وەردەگرێت.\nئەکادیمیای نۆبڵ، هۆکاری پێدانی خەڵاتەکەی بە عەبدولرەزاق گورنە، بۆ ئەوە گەڕاندووەتەوە، کە ئەو نووسەرە فیکرێکی قووڵی لە نووسینەکانیدا بەکارهێناوە لە نیشاندانی کاریگەرییەکانی داگیرکاری لە ئەفریقا و چارەنووسی پەنابەران لەنێوان فەرهەنگە جیاوازەکانی جیهاندا”.\nعەبدولرەزاق گورنە، لە ساڵی 1948 لە دوورگەی “زنگبار” لە کەناراوەکانی ڕۆژهەڵاتی ئەفریقا لەدایکبووە و نووسینەکانی زیاتر بە زمانی ئینگلیزی نووسیوە، ئێستا ئەو نووسەرە لە بەریتانیا دەژی.\nگورنە، لە ساڵی 1968 وەک خوێندکاری زانکۆ ڕۆیشتووەتە بەریتانیا و دواتر لە زانکۆی “کینت” لەو وڵاتە وانەی وتووەتەوە تا خانەنشین بوون.\nنووسەرە تەنزانییەکە خاوەنی چەندین کتێب و ڕۆمانی بەناوبانگە، لە نموونەی ڕۆمانی “بەهەشت”، کتێبەكانی “ڕێگای زوار” و “یادگاریی گەورەیی”.\nئەمریکا یەکەم دانوستانی ڕاستەوخۆ لەگەڵ بەرپرسانی ئەفغانستان ئەنجامدەدات\nدوو بەرپرسی باڵای ئیدارەی جۆ بایدن ئاشکرایانکردووە، شاندێکی ئەمریکی لەگەڵ نوێنەرانی دیاری تاڵیبان لە دەوحەی پایتەختی قەتەر کۆدەبنەوە،…


کـوڕێـکـی ژیـر – WTARIKURD\nمنداڵە زیرەکەکان: سەرلەئێوارەیەکی درەنگ، باوکێک پاش تەواوبوونی لە کارەکەی، بە شەکەتی و ماندووبوونێکی زۆرەوە گەڕایەوە بۆ ماڵەوە. کوڕەکەی بە ڕوویەکی خۆشەوە چوو بۆ لای و بە گەرمی بەخێرهاتنەوەی لێکرد . پاش تۆزێک زۆر لەسەرخۆ وتی: تکایە بابە گیان دەتوانم پرسیارێکت لیێ بکەم؟. باوکەکەشی لە وەڵامدا وتی: بە دڵنیاییەوە، فەرموو چ پرسیارێکت هەیە بیکە؟. ئنجا کوڕەکەی وتی: باوکە گیان: کاتێک ڕۆژانە کاردەکەیت، تکایە سەعاتی چەند پارە پەیدا دەکەیت؟. باوکەکەی ئەو پرسیارەی بە لاوە ناخۆشبوو، بۆیە بە ڕوویەکی گرژەوە وتی: ئەوە ئیشی تۆ نییە ئەو جۆرە پرسیارانە بکەیت، باشە ئەو پرسیارە بۆ دەکەیت؟. کوڕەکەشی وتی: تەنها حەزدەکەم ئەوە بزانم ، تکایە پێم بڵێ سەعاتی چەند پارە پەیدا دەکەیت؟. لە وەڵامدا باوکی وتی: سەعاتی دوو هەزار دینار.\nکوڕەکەی سەری داخست و وتی: ئۆف زۆر بە داخەوە، دەی باشە بابە گیان دەکرێت ( 500 ) دینارم بە قەرز بدەیتێ؟. باوکیشی بە بیستنی ئەو داوایە، هۆش لە کەلـلەیدا نەما و بە توڕەییەوە وتی: جا ئەگەر پرسیاری سەعاتی چەند پەیدا دەکەی، تەنها بۆ ئەوەبوو، تا داوای قەرزم لیێ بکەیت و بچیت یاری و شتی پڕوپوچ و بێ کەڵکی پیێ بکڕیت، بە ڕاستی زۆر شەرم و شورەییە بۆ تۆ، دەی فەرموو لە بەرچاوم مەمێنە و بچۆرەوە بۆ ناو ژوورەکەت و لە جێگاکەتدا بۆ خۆت بنوو. بە ڕاستی نەمدەزانی ئەوەندە منداڵێکی چاوچنۆک و نەفامی، من هەموو ڕۆژێک لە بەرەبەیانی زووە وە دەچم کار دەکەم و ماندوو دەبم، کەچی تۆش دێت و بەم حاڵەوە داوای قەرزم لێدەکەیت، بە ڕاستی حەزم لەمجۆرە هەڵسوکەوتە منداڵانەی تۆ نییە.\nکوڕە پچکۆلەکە بە بێ دەنگی چووەوە بۆ ژوورەکەی خۆی و دەرگاکەی لەسەر خۆی داخست. لەملاشەوە باوکەکەی دانیشت و بەو پەڕی بێزارییەوە بیری لە داوای کوڕەکەی دەکردەوە و لەبەرخۆیەوە زوو زوو دەیوت: باشە ئەم کۆڕە هەر بۆ ئەوەی داوای قەرزم لێبکات، چۆن دەوێرێت ئەم جۆرە پرسیارە نابەجێی یەم لێبکات؟.\nپاش ماوەیەک باوکەکەی هاتەوە سەرخۆی و هێور بۆوە و کەوتە بیرکردنەوە، لە دڵی خۆیدا وتی: لەوانەیە منداڵەکەم بە ڕاستی پێویستی بە ( 500 ) دینار بێت و پێویستییەکی خۆی پیێ بکڕێت، هیچ کاتیکیش نەمدیوە ئەم کوڕەم داوای پارەم لێبکات!. ئنجا هەستا و چوو بۆ ژووری کوڕەکەی و بە ئەسپایی دەرگاکەی کردەوە و بە دەم و لەبزێکی شیرینەوە پرسیاری لێکرد و وتی: ئەوە هەتا ئێستاش نە نووستوویت؟. کوڕەکەشی لە وەڵامدا بە نەرمی وتی: نەخێر بابە گیان. پاشان باوکەکەی وتی: داوای لێبوردنت لێدەکەم ، کە بەو جۆرە وەڵامم دایتەوە، خۆت دەزانی ڕۆژانە کاردەکەم و هەموو لەش و مێشکم شەکەتو ماندوون، هەر بۆیە نەمتوانی بە ئارامی لە گەڵتا قسە بکەم، فەرموو ئەوەش ( 500 ) دینارەکەی داواتکرد .\nکوڕە پچکۆلەکە بەو پەڕی خۆشییەوە هەستایە سەر پیێ و پارەکەی لە باوکی وەرگرت و بە دەنگێکی بەرز و ڕوویەکی خۆشەوە سوپاسی باوکی کرد و خێرا چوو دەستیکرد بە ژێر سەرینەکەیدا و هەندێک پارەی تری دەرهێنا. کاتێک باوکی ئەو پارانەی بینی و زانی پارەی تری هەیە، سەری سوڕما و سەرلەنوێ لە کوڕەکەی تووڕە بۆوە. بەڵام کوڕە پچکۆلەکەی بە بێ ئەوەی هیچ قسەیەک بکات، هەموو پارەکانی کرد بە یەک و لە بەرچاوی باوکی کەوتە ژماردنییان، ئنجا بە بزەیەکی شیرینەوە تەماشایەکی باوکی کرد. بەڵام\nباوکەکەی بەو پەڕی بێزارییەوە بە کوڕەکەی وت: باشە تۆ، کە پارەت هەیە ، ئەی ئیتر بۆچی داوای قەرز لە من دەکەیت؟!. کوڕەکەش لە وەڵامدا وتی: ئاخر ئەو کاتە پارەی تەواوم پیێ نەبوو، بەڵام ئێستا پارەی تەواوم پیێ یە. ئنجا کۆرەکەی بە ڕوویەکی زۆر خۆش و گەشەوە وتی: بابە گیان ئێستا دوو هەزار دیناری تەواوم پیێ یە، تکایە دەتوانم لە جیاتی یەک سەعاتی کارکردنی بەڕێزتان، بیی بەخشم بە تۆی ئازیز، تا سبەینێ سەعاتێک زووتر بگەڕییتەوە بۆ ماڵەوە، چونکە زۆر زۆر حەزدەکەم لەگەڵ تۆی خۆشەویستدا نانی ئێوارە بخۆم؟.\nباوکەکەی بەو قسانەی حەپەسا و گورج باوەشێکی زۆر گەرموگوڕی بە کوڕەکەیدا کرد و سەری خستە ناو دەستێوە و هەتا توانی تێر تێر ماچیکرد و وتی: ئەی ئافەرین بۆ تۆ ، کە ئەوەندە کوڕێکی ژیریت و بە تەنگ باوکی خۆتەوەی.\nتێبینی: ئەم چیرۆکەم بە دەستکارییەکی کەمەوە لە ئینگلیزییەوە کردووە بە کوردی. ناوەکەی ( گفتوگۆی باوک و کوڕێک ) بوو، بەڵام کردم بە ( کوڕێکی ژیر ).. چیرۆکەکەش ناوی نووسەری لەسەر نەبوو.\nکاوسێن بابەکر: کاتێ کەلتورو ئادابی گشتی بۆئامانجی سیاسی بەکاردەهێنرێ.